title: Jousiammunta kesäolympialaisissa 2004

text:
128 kilpailijaa 43 maasta kilpailivat mitaleista neljässä eri lajissa, miesten sekä naisten yksilö- ja joukkuekilpailussa. Olympialaisten paras jousiammuntamaa oli Etelä-Korea kolmella kultamitalillaan. Italia saavutti yhden olympiakullan.
Kisoissa rikottiin neljä olympiaennätystä ja useita muita maailmanennätyksiä huolimatta alkukierroksien huonoista sääolosuhteista.


title: Jousiammunta kesäolympialaisissa 2004

text: Kansallisilla olympiakomiteoilla oli neljä eri tapaa saada jousiampujiaan olympialaisiin. Isäntämaa Kreikalle oli automaattisesti varattu kolme kiintiöpaikkaa kummallekin sukupuolelle. Vuoden 2003 World Target Competitionin kahdeksan parasta maata (ei Kreikka) saivat kaikki kolme paikkaa, ja 19 joukkueiden ampujien jälkeen parhaiten sijoittunutta saivat myös kisalipun. Viisitoista jäljellä olleista 18 lipusta jaettiin tasaisesti maanosittain näiden mestaruuskilpailuissa menestyneille. Loput kolme paikkaa annettiin Tripartite-toimikunnan jaettavaksi. 64 miestä ja 64 naista kilpailivat olympialaisissa, ja yksi olympiakomitea sai lähettää enintään kolme jousiampujaa sukupuolta kohden.


title: Jousiammunta kesäolympialaisissa 2004

text: Kaikissa lajeissa ampuja oli taulusta 70 metrin etäisyydellä. Taulun läpimitta oli 122 senttimetriä, ja se koostui sisäkkäisistä ympyröistä. Ampujat saivat pisteitä sen mukaan, kuinka keskelle he taulua osuivat: keskelle osumisesta sai kymmenen pistettä, ja uloimpaan ympyrään osuminen yhden pisteen.


title: Jousiammunta kesäolympialaisissa 2004

text: Sijoituskierroksilla jousiampujilla oli ammuttavinaan 12 kuuden nuolen sarjaa. Sijoituskierroksen tulos määräsi otteluparit pudotuskierroksille, joista ensimmäisellä parhaiten sijoittunut kohtasi huonoimmin sijoittuneen, toiseksi paras toiseksi huonoimman ja niin edelleen. Ensimmäiset kolme pudotuskierrosta käytiin kuudella kolmen nuolen sarjalla. Tämän jälkeen 64 kilpailijasta oli jäljellä enää kahdeksan. Kolme viimeistä kierrosta (neljännesvälierät, välierät ja mitaliottelut) käytiin neljällä kolmen nuolen sarjalla.


title: Jousiammunta kesäolympialaisissa 2004

text: Joukkuekilpailuihin osallistui miehissä 13 ja naisissa 15 maata. Joukkueet koostuivat yksilökilpailun kolmesta ampujasta, joiden tulokset yksilökilpailun sijoituskierrokselta laskettiin yhteen. Jokainen pudotuskierros koostui joukkueen ampumista 27 nuolesta, yhdeksästä nuolesta ampujaa kohden.


title: Jousiammunta kesäolympialaisissa 2004

text: Alla on lista olympialaisten jousiammuntakilpailuihin osallistuneista 43 kansakunnasta (urheilijoiden määrä sulkeissa).


title: Talvehtiminen

text: Talvehtiminen tarkoittaa joko


title: Aki Seitsonen

text: Aki Seitsonen (s. 5. helmikuuta 1986 Riihimäki) on suomalainen jääkiekkoilija. Hän on pelipaikaltaan keskushyökkääjä ja edusti viimeksi ECHL:ssä pelaavaa Idaho Steelheadsia. Seitsonen on edustanut myös Suomen nuorten jääkiekkojoukkuetta vuonna 2006. Vuonna Seitsonen varasi Calgary Flames. Kolmella kaudelaan WHL:ssä Seitsonen keräsi 204 ottelussa 127 tehopistettä.


title: Aki Seitsonen

text: Seitsonen aloitti uransa Riihmäen Kiekko-Nikkarit pelaten myös Hyvinkään Ahmoissa ja Hämeenlinnan Pallokerhossa. Kaudella 2002–2003 hän pelasi Hämeenlinnan Pallokerhon B-junioreissa pelaten ikäluokan pudotuspeleissä.


title: Aki Seitsonen

text: Kaudeksi 2003–2004 Seitsonen siirtyi WHL:ssä pelaavaan Prince Albert Raidersiin ja keräsi kauden aikana 71 ottelussa 40 tehopistettä. Seitsonen jatkoi Raidersissa kaudella myös seuraavalla akudella. Prince Albert pelasi pudotuspeleissä molemmilla näillä kausilla, kevään 2004 saldona Seitsosella oli 5 ottelua ilman tehopisteitä, kevään 2005 pudotuspeleissä Seitsonen keräsi 17 ottelussa 14 tehopistettä.


title: Aki Seitsonen

text: Kesällä 2004 NHL-seura Calgary Flames varasi Seitsosen neljännellä kierroksella varausnumerolla 118. Vuonna 2004 Seitsonen valittiin CHL:n näytösotteluun. Kausi 2005–2006 jäi Seitsosen viimeiseksi kerran Prince Albertissa. Kauden aikana Seitsonen keräsi 66 ottelussa 35 tehopistettä joka oli hänen WHL-kausista vaatimattomin tehopisteiden osalta.


title: Aki Seitsonen

text: Kauden 2005-06 aikana Seitsonen pelasi WHL-otteluiden lisäksi 7 ottelua AHL-seurassa Omaha Ak-Sar-Ben Knights ilman tehopisteitä. Kesällä 2006 Seitsonen teki Calgary Flamesin kanssa kolmen vuoden sopimuksen. Kaudella 2006–2007 hän pelasi enimmäkseen Calgaryn farmijoukkueessa ECHL-liigassa Las Vegas Wranglersissa, saldo runkosarjassa 59 ottelussa 32 tehopistettä. Las Vegas pelasi myös pudotuspeleissä, jossa Seitsonen keräsi 5 ottelussa 2 tehopistettä. Kauden 2006-2007 aikana hän pelasi myös AHL:n Omaha Ak-Sar-Ben Knightsissa, tällä kertaa 13 ottelua joissa saldona 4 tehopistettä. Kaudeksi 2007–2008 Seitsonen palasi ECHL:n Las Vegas Wranglersiin tehden 70 ottelussa 36 pistettä. Seuraavalla kaudells hän pelasi AHL:n Quad City Flamesissa jossa hän teki runkosarjassa 45 ottelussa tehopisteet 4+2=6.


title: Aki Seitsonen

text: Kauden 2009–2010 alussa Seitsonen teki paluun Suomeen ja aloitti kauden SM-liigan HPK:ssa ja pelasi 9 lainaottelua Mestiksen Lempäälän Kisassa. Tammikuun 2010 lopulla hän siirtyi HPK:sta Rauman Lukkoon.


title: Aki Seitsonen

text: Kauden 2010-11 Seitsonen pelasi ECHL-liigan Idaho Steelheadsissa, runkosarjan saldona 50 ottelua ja 32 tehopistettä.


title: Aki Seitsonen

text: Seitsonen edusti Suomen nuorien jääkiekkomaajoukkuetta ensimmäisen kerran vuonna 2005 järjestetyissä maailmanmestaruuskilpailuissa. Hänen nimensä mainittiin joukkuekokoonpanossa. Seitsonen teki ainoan maalinsa Ruotsia vastaan ottelussa viidennestä sijasta, jonka Suomi voitti 4–3. Seitsonen edusti Suomea myös vuoden 2006 jääkiekon nuorten maailmanmestaruuskilpailussa. Seitsonen teki koko turnauksen ensimmäisessä ottelussa Suomen ainoan maalin, jonka se hävisi Kanadalle 5–1. Turnauksen ottelussa Yhdysvaltoja vastaan Seitsonen teki kolmannen maalin, mutta Suomi hävisi 5–4. Seitsonen teki 30. joulukuuta 2005 Norjaa vastaan kaksi maalia 9–1 voitossa. Suomi voitti turnauksessa pronssia hävitettyään Yhdysvallat 4–2.


title: Fredrik Nyberg

text: Fredrik Nyberg (s. 23. maaliskuuta 1969 Skön) on entinen ruotsalainen alppihiihtäjä. Nyberg kilpaili erityisesti suurpujottelussa ja Super-G:ssä ja voitti yhteensä 7 maailmancupin osakilpailua. Hän osallistui vuoden 2006 talviolympialaisiinja sijoittui 5. Nyberg suunnitteli lopettavansa uransa kauden 2006-07 jälkeen, mutta marraskuussa 2006 hän kaatui ja loukkasi polvensa. Loukkaantuminen pakotti hänet lopettamaan uransa suunniteltua aiemmin.


title: Marina Kiehl

text: Marina Kiehl (s. 12. tammikuuta 1965 München) on entinen saksalainen alppihiihtäjä. Hän voitti ensimmäisen maailmancupin osakilpailunsa Super-G:ssä Mont Sainte-Annessa maaliskuussa 1984. Seuraavalla kaudella hän voitti Super-G:n maailmancupin. Vuoden 1988 talviolympialaisissa Calgaryssä hän voitti kultaa syöksylaskussa. Kiehl lopetti uransa 23-vuotiaana Calgaryn talviolympialaisten jälkeen.


title: Parhaan pukusuunnittelun Jussi

text: Parhaan pukusuunnittelun Jussi (aiemmin parhaan puvustuksen Jussi) on yksi Jussi-palkinnon palkintosarjoista.


title: Élan Béarnais Pau-Orthez

text: Élan Béarnais Pau Orthez on ranskalainen koripalloseura. Seura sijaitsee Paussa, Ranskassa ja joukkue pelaa kotipelinsä Palais des sports de Paulla.


title: Élan Béarnais Pau-Orthez

text: Koripallojoukkue perustettiin 1931 Orthezin kaupungissa nimellä "Élan Béarnais". Seura oli perustettu jo 1908, mutta koripallojoukkue perustettiin siis myöhemmin. Seura nousi korkeimmalle tasolle kaudella 1972–1973. Seura kuitenkin putosi takaisin alempaan divisioonaan heti samana vuonna. 1976 joukkue nousi uudelleen korkeimmalle tasolle ja pääsi Korać Cupiin 1978. Tästä alkoi 30 vuoden putki (1978–2008), jonka aikana seura pääsi vuosittain pelaamaan kansainväliseen sarjaan.


title: Élan Béarnais Pau-Orthez

text: 1984 joukkue saavutti ainoan Korać Cup -voittonsa voittamalla Red Star Belgradin 97–73. 1991 seura oli kasvanut liian suureksi pieneen kaupunkiin ja se päätti muuttaa Pauhun. Nimeksi oli vaihdettu jo 1989 "Élan Béarnais Pau-Orthez". Seuran kohteeksi oli myös kaavailtu Bordeaux'ta, mutta silloinen joukkueen presidentti, Pierre Seillant, halusi joukkueen tulevan Pauhun. Seuran viimeisin Ranskan mestaruus on vuodelta 2004. Gordon Herbertin johtama Pau Ohrtez voitti vielä 2007 Ranskan Cupin, jonka jälkeen voittoja ei ole tullut.


title: Élan Béarnais Pau-Orthez

text: Kaudella 2007–2008 joukkue oli 11. eikä putoaminen ollut kaukana. 2008 nimeksi vaihdetiin vielä "Élan Béarnais Pau-Lacq-Orthez", Lacqin kylän mukaan. Kauden 2008–2009 jälkeen joukkue putosi ensimmäistä kertaa Ligue Nationale de Basketballista sitten sen perustamisen.


Merirosvokapteeni Ynjevi Lavankopoksahdus on Vesku Loirin ja Rag Paanasen vuonna 1974 julkaistu lastenmusiikki-albumi. Levy julkaistiin Satsanga-levymerkillä.


title: Merirosvokapteeni Ynjevi Lavankopoksahdus

text: Pop-jazz-saduksikin luonnehditun teoksen musiikin sävelsi ja kirjoitti Paananen. Laulusta vastasi puolestaan Loiri.


text: Levy julkaisi uudelleen vuonna 2011 Sony Music Entertainment Finland vinyylinä että CD:nä.


title: Frendit (4. tuotantokausi)

text: Frendit - Neljäs Tuotantokausi on Frendit-sarjan neljäs kausi, ja sitä esitettiin yhdysvalloissa 1997-1998. Suomessa kausi pyörähti käyntiin 10. tammikuuta 1999.


title: Jaakko ja jättipersikka

text: Jaakko ja jättipersikka () on Roald Dahlin kirjoittama lastenkirja vuodelta 1961. Kirjasta on tehty animaatioelokuva "James ja jättipersikka" vuonna 1996.


title: Jaakko ja jättipersikka

text: Kirja kertoo pojasta nimeltä Jaakko, jonka vanhemmat sarvikuono syö. Hän joutuu asumaan vuorelle kahden tätinsä, Äkämä-tädin ja Äimä-tädin, kanssa. Tädit kohtelevat Jaakkoa kuin elukkaa. Eräänä päivänä vanha mies tuo Jaakolle vihreitä pikkuasioita ja kertoo, että jos hän valmistaisi ne oikein, hän saisi ikuisen onnen. Ne kuitenkin kaatuvat ja imeytyvät persikkapuun juuriin, ja sitten alkaa tapahtua kummia.


title: NoScript

text: NoScript on avoimen lähdekoodin lisäosa Mozilla-pohjaisille selaimille, joka estää muun muassa JavaScript, Java, Flash, Silverlight sekä muita liitännäisiä toimimasta verkkosivuilla, ellei niitä ole asetettu sallituiksi ("whitelist"). Se osaa myös pakottaa sivustot turvallisempaan HTTPS yhteyteen vanhan HTTP:n sijasta.


title: NoScript

text: NoScriptin on kehittänyt InformAction ja Giorgio Maone. Se on saatavilla kielellä, myös suomeksi.Vuonna 2009 NoScript ja Adblock Plus eivät toimineet keskenään. Saman vuoden loppupuolella NoScript ja Ghostery olivat epäyhteensopivia.


title: Räjähdysnopeus

text: Räjähdysnopeudella tarkoitetaan shokkiaallon etenemistä räjähtävässä aineessa. Yleensä nopeus on ilmaistu metreissä sekunnissa, esimerkiksi räjähdysnopeuden 7 000 m/s omaava aine on sekunnin päästä sytytyshetkestä räjähtänyt 7 000 metrin päähän sytytyspaikasta. Varsinaisten räjähdysaineiden räjähdysnopeus on yli 2 000 m/s, ruutien ja muiden deflagroituvien aineiden välillä 330–2 000 m/s.


title: Kimmo Taavila

text: Kimmo Taavila (s. 24. lokakuuta 1965) on suomalainen elokuvaleikkaaja. Hän on voittanut neljä kertaa Parhaan leikkauksen Jussi-palkinnon, elokuvista "Sairaan kaunis maailma", "Vares – yksityisetsivä", "Joki" sekä "Rare Exports".


title: Kimmo Taavila

text: Hän on myös käsikirjoittanut ja ohjannut lyhytelokuvia.


title: Palmuvaris

text: Palmuvaris ("Corvus palmarum") on pienikokoinen (pituus noin 43 cm), kokonaan musta varislintu. Palmuvaris ja "Corvus minutus" yhdistettiin samaksi lajiksi 1990, 1993 (Sibley ja Monroe), mutta BirdLifen nimistökomitean päätöksellä lajit yhdistettiin palmuvarikseksi 1997.


title: Palmuvaris

text: Palmuvaris elää Hispaniolan saarella ja pienellä alueella Kuuban Camagüeyn provinssissa. Se oli Kuubassakin aikaisemmin yleisempi.


title: Palmuvaris

text: Laji on yleinen, ja vaikka yksilömäärä on laskussa, se luokitellaan elinvoimaiseksi.


title: Palmuvaris

text: Palmuvarikset asuvat vuoristojen mäntymetsissä ja Enriquillojärven ympäristössä.


title: Loisnokkelit

text: Loisnokkelit (Buphagidae; vanhoja suomalaisia nimiä matonokkelit ja syöpäläisnokkelit) on varpuslintuihin kuuluva heimo. Loisnokkeleiden heimoon kuuluu yksi suku ("Buphagus") ja kaksi lajia. Aiemmin loisnokkelit luettiin kuuluvaksi kottaraisten heimoon, mutta ne on erotettu omaksi heimokseen molekyylifylogeneettisten tutkimuksien perusteella. Loisnokkeleita elää vain Afrikassa. Niiden jalkojen ja nokan muoto sekä elintavat eroavat jyrkästi lähes kaikista muista varpuslinnuista. Ne ovat suurten nisäkkäiden seuralaisia, jotka saavat kaiken ravintonsa isäntäeläimiltään.


title: Loisnokkelit

text: Loisnokkelit ovat hieman yli 20 sentin pituisia solakkaruumiisia lintuja. Nokka on leveä ja vankka, tyviosasta pyöristynyt, ylempää litteähkö ja kärjestä vähän kaareva. Jalat ovat lyhyet. Lajit erottaa parhaiten nokan väristä: loisnokkelin nokka on kokonaan punainen, isoloisnokkelin taas punaista kärkeä lukuun ottamatta keltainen. Isoloisnokkelin tunnistaa lennossa vaaleasta alaperästä. Molemmat lajit ovat muutoin lähes ruskeita. Niille on myös tyypillistä pitkä pyrstö.


title: Loisnokkelit

text: Loisnokkeleita tavataan laajalti Saharan eteläpuolisessa Afrikassa. Isoloisnokkelin levinneisyys ulottuu Senegalista itään Etiopiaan ja sieltä etelään Etelä-Afrikkaan saakka. Loisnokkeli elää mantereen itäosissa. Lajien levinneisyys menee osittain päällekkäin, ja joskus samalla alueella voi olla molemman lajin edustajia. Kahden näin lähisukuisen ja elintavoiltaan samanlaisen lajin eläminen niin lähekkäin on hyvin harvinaista. Loisnokkelit ovat vähentyneet suurten nisäkkäiden vähenemisen ja tuholaismyrkkyjen käytön vuoksi, ja paikoin ne ovat hävinneet kokonaan. Karjan pesuun käytetyt aineet tappaa ilmeisesti punkkien lisäksi myös niitä syöviä lintuja. Loisnokkeleista on karjalle hyötyä loisten hävittäjinä ja korvatulosten ehkäisijänä, mutta karjankasvattajat eivät usein pidä niistä, koska ne ärsyttävät nautojen nahkaa ja pitävät haavoja auki syömällä arpikudoksen ja ruven pois. Loisnokkeleiden on myös väitetty levittävän tauteja, kuten karjaruttoa, mutta tämä ei pidä paikkansa. Loisnokkelit hävittävät sen sijaan verta imeviä kärpäsiä, jotka levittävät tauteja. Tämän vuoksi esimerkiksi Kenian maasait ja Gambian fulanit suosivat niitä.


title: Loisnokkelit

text: Loisnokkelit ovat äänekkäitä lintuja, jotka viettävät pääosan elämästään isojen nisäkkäiden iholla. Yhdessä eläimessä voi liikkua tusinan verran nokkeleita. Terävien kynsien ansiosta ne eivät putoa, vaikka isäntäeläin juoksisi. Lisäksi jäykkä, tikkamainen pyrstö tukee lintua pystysuoralla pinnalla, kuten isännän kyljellä. Ne voivat kavuta sen vatsapuolelle sekä ylös että alas ja kiivetä jalkoja pitkin yhtä ketterästi kuin tikat puunrungolla.


title: Loisnokkelit

text: Loisnokkelien isännät sietävät yleensä lintuja, mutta etenkin jos niillä on avohaavoja, ne yrittävät häätää nokkelit kimpustaan hännällään huiskien tai kieriskelemällä maassa. Loisnokkelit eivät valitse isäntäeläintä sattumanvaraisesti eivätkä tule punkkisimman eläimen selkään, vaan palaavat toistuvasti saman eläimen luokse, joskus jopa silloinkin kun isäntäeläin on jo kuollut. Ne suosivat tiettyjä eläinlajeja, etenkin sarvikuonoja, puhveleita ja kirahveja. Suosikkilajit vaihtelevat kuitenkin alueittain. Loisnokkeleita on harvoin norsuilla, ilmeisesti sen vuoksi, että norsut eivät siedä niitä.


title: Loisnokkelit

text: Loisnokkelien pääravintoa ovat isäntäeläinten iholla pesivät ja ympärillä lentävät hyönteiset. Ne syövät etenkin punkkeja ja kärpäsiä, mutta myös täitä. Syöpäläisten imemä veri on kuitenkin tärkeämpää kuin loinen itse. Loisnokkelit repivät eläinten haavoista kärpäsentoukkien lisäksi myös lihaa ja juovat niistä verta. Ne pitävät haavat avoimina nokkimalla arpikudoksen ja ruven. Nokkelit ovat mieltyneet myös eläinten korvavahaan. Loisnokkelilajien nokan muoto on erilainen, ja ne poistavat loisia eri tavoin. Loisnokkelin nokka on ohuempi ja litteämpi kuin sukulaislajilla, joten se ”saksii” loiset pois isäntäeläimestä. Tanakkanokkaisempi isoloisnokkeli sen sijaan kiskaisee syöpäläisen pois.


title: Loisnokkelit

text: Loisnokkelit pariutuvat sadeaikana. Ne parittelevat isäntäeläimensä päällä. Loisnokkelipari rakentaa pesänsä kuivasta ruohosta puun- tai kallionkoloon, joskus räystäisiin tai olkikattoihinkin. Nokkelit vuoraavat pesän isäntäeläimestä nypityillä karvoilla. Naaras munii pesään 3–5 munaa.


title: Jack McLeod

text: Jack McLeod (s. 30. huhtikuuta 1930, Regina, Saskatchewan, Kanada) on entinen jääkiekkoilija. Hän valmensi Kanadaa talviolympialaisissa 1968, joissa joukkue sai pronssia. Ammattilaispelaajana hän edusti the National Hockey Leaguen seuraa New York Rangers. Hänet kutsuttiin International Ice Hockey Federation Hall of Fameen 1999.


title: Linaten lento-onnettomuus

text: Linaten lento-onnettomuus tapahtui Milanon Linaten lentoasemalla Italiassa 8. lokakuuta 2001 kello 8.10 paikallista aikaa.


title: Linaten lento-onnettomuus

text: Yksityisessä omistuksessa ollut saksalainen Cessna Citation II (rekisteritunnus D-IEVX) rullasi sankassa sumussa epäselvien opasteiden ja lennonjohdon ohjeiden vuoksi kiitotielle, jolla SAS:n lento SK686 (koneena MD-87, rekisteritunnus SE-DMA) oli parhaillaan lähtökiidossa kohti Kööpenhaminaa. Koneet törmäsivät toisiinsa, jolloin Cessnassa ollut yksi henkilö sai välittömästi surmansa. Myöhemmin loput kolme henkilöä kuolivat tulipaloon. SAS:n kone menetti törmäyksessä oikeanpuoleisen moottorinsa. Lentäjät yrittivät jatkaa lentoonlähtöä, ja kone pääsikin 12 metrin korkeuteen. Se ei kuitenkaan pysynyt enää ilmassa, eikä sen ohjaaminen maassa onnistunut, koska se oli menettänyt törmäyksessä myös oikeanpuoleisen päälaskutelineensä. Kone törmäsi lentoaseman matkatavaroidenkäsittelyrakennukseen, jossa neljä henkilöä sai surmansa ja neljä loukkaantui vakavasti. Kaikki koneessa olleet 110 henkilöä, heistä kuusi suomalaisia, menehtyivät.


title: Linaten lento-onnettomuus

text: Turman tapahtuessa lentoasemalla ei ollut toimivaa maatutkaa eikä kaikkia opasteita ollut vielä asennettu. Cessnan lentäjät olivat myös laskeutuneet Linaten kentälle huonommassa säässä kuin mihin heillä olisi ollut kelpoisuus. 16. huhtikuuta 2004 Milanon oikeusistuin tuomitsi tapahtuneen johdosta lentoaseman päällikön Vincenzo Fuscon ja lennonjohtajan Paolo Zacchettin kahdeksaksi vuodeksi vankeuteen ja lennonjohdosta vastanneen yrityksen entisen johtajan Sandro Gualanon sekä entisen lentoaseman johtajan Francesco Federicon kuudeksi ja puoleksi vuodeksi vankeuteen. Vuonna 2006 tapahtuneessa uudelleenkäsittelyssä Fusco ja Federico vapautettiin syytteistä, mutta neljä muuta ihmistä tuomittiin. Myöhemmin kaikkien vankeusrangaistusta lyhennettiin kolmella vuodella.


title: Pyöräily kesäolympialaisissa 1992

text: Vuoden 1992 kesäolympialaisissa kilpailtiin pyöräilyssä maantie- ja ratapyöräilyssä.


title: Tracedawn (albumi)

text: Tracedawn on suomalaisen metalliyhtye Tracedawnin ensimmäinen studioalbumi. Sen on miksannut Mikko Karmila ja masteroinut Mika Jussila. Kappaleesta ”Without Walls” on tehty myös musiikkivideo.


title: Tracedawn (albumi)

text: Albumi debytoi Suomen virallisen listan sijalla 29.


title: Tracedawn (albumi)

text: Kaikki kappaleet säveltänyt ja sanoittanut Tracedawn.


title: Carolina Cerezuela

text: Carolina Cerezuela (s. 14. tammikuuta 1980) on espanjalainen näyttelijä, joka on esiintynyt muun muassa "Caméra Café" -televisiosarjan espanjalaisessa versiossa vuosina 2005–2009.


title: Carolina Cerezuela

text: Cerezuelan puoliso on tennispelaaja Carlos Moyá. Pariskunnalla on vuonna 2010 syntynyt tytär.


title: Gomorra (elokuva)

text: Gomorra on vuonna 2008 ensi-iltansa saanut italialainen elokuva, joka kertoo viisi tarinaa napolilaisen Camorra-rikollisjärjestön piirissä elävien ihmisten elämästä. Matteo Garronen ohjaama elokuva perustuu Roberto Savianon tietokirjaan "Gomorra: Mafian valtakunta".


title: Gomorra (elokuva)

text: Cannesissa "Gomorra" palkittiin Grand Prix’lla, elokuvajuhlien toiseksi arvostetuimmalla palkinnolla. Joulukuussa 2008 "Gomorra" sai useita Euroopan elokuva-akatemian jakamia palkintoja: lisäksi se sai palkinnon myös ohjauksesta, kuvauksesta ja käsikirjoituksesta, ja Toni Servillo palkittiin pääroolistaan. Elokuva ei kuitenkaan päässyt parhaan vieraskielisen elokuvan Oscar-palkinnon lyhytlistalle. Kotimaassaan Italiassa "Gomorra" sai seitsemän David di Donatello -palkintoa.


title: Penisillinaasi

text: Penisillinaasi on stafylokokkien tuottama beetalaktamaasientsyymi, joka rikkoo penisilliinin sisältämän beetalaktaamirenkaan. Tästä syystä kapeakirjoiset penisilliinit eivät tehoa stafylokokkeihin. Penisillinaasin EC-numero eli entsyyminumero on EC 3.5.2.6.


title: Penisillinaasi

text: Penisillinaasia kestäviä penisilliinejä ovat metisilliini, oksasilliini, kloksasilliini ja diklosasilliini.


title: Yamamoto Gonnohyōe

text: Yamamoto Gonnohyōe () (26. marraskuuta 1852 – 8. joulukuuta 1933) eli Yamamoto Gonbee oli Keisarillisen Japanin laivaston amiraali ja 16. ja 22. Japanin pääministeri.


title: Yamamoto Gonnohyōe

text: Yamamoto syntyi Kagoshimassa, Satsuman hanissa nykyisen Kagoshiman prefektuurin alueella. Hänen isänsä palveli Shimazu-klaania. Nuorena Yamamoto osallistui Kagoshiman puolustukseen Royal Navyn pommittaessa sitä vuonna 1863. Myöhemmin hän liittyi Satsuman 8. kiväärikomppaniaan, jonka riveissä hän taisteli Boshin-sotaan kuuluneessa Toba-Fushimin taistelussa.


title: Yamamoto Gonnohyōe

text: Meiji-restauraation jälkeen Yamamoto opiskeli yksityisissä oppilaitoksissa Tokiossa ja aloitti Keisarillisen Japanin laivastoakatemian toisen luokan ("Kaigun Heigakkō") vuonna 1870. Valmistumistuttuaan 1874 hän lähti saksalaisella aluksella koulutuspurjehdukselle Eurooppaan ja Etelä-Amerikkaan 1877-1878. Yamamoto kirjoitti ammuntaoppaan, josta tuli Keisarillisen Japanin laivaston standardi sekä toimi risteilijä "Naniwan" päällikkönä siirtopurjehduksella Elswickistä Japaniin 1885-86. Myöhemmin Yamamoto saattoi laivastoministeri Kabayama Sukenoria tämän matkalla Yhdysvaltoihin ja Eurooppaan 1887-88.


title: Yamamoto Gonnohyōe

text: Risteilijä "Takaon" päällikkönä Yamamoto suoritti luottamuksellisen tehtävän tavata Qing-dynastian kenraali Yuan Shikai Seoulissa, Koreassa 1890. Tämän jälkeen Yamamoto otti komennettavakseen "Takachihon". Ryhdyttyään vuonna 1893 työskentelemään laivastoministeri Saigō Tsugumichin alaisuudessa Yamatosta tuli Japanin laivaston todellinen johtaja aloittaen useita uudistuksia, yrittäen karsia oman provinssinsa upseerien suosimista, yrittäen säilyttää suurin piirtein tasa-arvoinen asema armeijan kanssa korkeimmassa sotaneuvostossa. Hän myös kannatti aggressiivista strategiaa Kiinaaa vastaan käydyssä Kiinan-Japanin sodassa.


title: Yamamoto Gonnohyōe

text: Yamamoton myöhempi yleneminen laivaston riveissä oli nopeaa: hänet ylennettiin kontra-amiraaliksi 1895 ja vara-amiraaliksi sekä laivastoministeriksi 1898. Hänelle myönnettiin "danshakun" (paroni) arvonimi 1902. Amiraaliksi Yamamoto ylennettiin vuonna 1904. Toimiessaan laivastoministerinä Venäjän–Japanin sodan aikana, Yamamoto osoitti vahvaa johtamiskykyä ja oli vastuussa Tōgō Heihachirōn nimittämisestä yhdistyneen laivaston ylipäälliköksi. Hänelle myönnettiin "hakushakun" arvo 1907.


title: Yamamoto Gonnohyōe

text: Yamamoton ensimmäinen pääministerikausi kesti 20. helmikuuta 1913–16. huhtikuuta 1914. Kauden aikana hän poisti lain, jonka mukaan laivastoministerin ja sotaministerin täytyi olla aktiivisessa palveluksessa olevia upseereja. Hänellä oli maine liberaalina vaikuttajana, joka kannatti demokratiaa ja perustuslaillista hallintoa. Hänen hallitustaan syytettiin kuitenkin korruptiosta ja lopulta Yamamoto yhdessä koko hallituksensa kanssa joutui eroamaan ottaakseen vastuun Siemens-skandaalista. Pääministerin ei ikinä todistettu sekaantuneen skandaaliin henkilökohtaisesti.


title: Yamamoto Gonnohyōe

text: Yamamoto siirrettiin palvelemaan laivastossa 1914, mutta hänet kutsuttiin uudestaan pääministeriksi selvittämään Suuren Kantōn maanjäristysksen aiheuttamaa kriisiä. Hänen toinen kautensa kesti 2. syyskuuta 1923–7. tammikuuta 1924. Kauden aikana Yamamoto osoitti johtamiskykynsä uudelleenrakentamalla Tokion, joka oli kärsinyt raskaita vaurioita maanjäristyksen aikana. Yamamoto yritti myös uudistaan vaalijärjestelmää sallimalla yleisen äänioikeuden kaikille miehille. Hän ja hänen hallituksensa joutuivat kuitenkin irtisanoutumaan ennen uudistuksen toteutumista Daisuke Namban yritettyä salamurhata Hirohiton. Tämän jälkeen Yamamoto vetäytyi pois poliittisesta elämästä.


title: Grant George

text: Grant R. George (s. 19. toukokuuta 1971 Watsonville, Kalifornia) on yhdysvaltalainen ääninäyttelijä, joka tunnetaan dubbauksistaan animen parissa, sekä videopelien äänirooleista. Hänellä on ollut rooleja animesarjoissa, kuten "Mouse", "Naruto", "Eyeshield 21" ja "Bleach". Lisäksi George on toiminut Kilikin äänenä videopeleissä "Soul Calibur III" ja "Soul Calibur IV". George on myös lainannut äänensä useille eri hahmoille "Disgaea"-pelisarjassa. Hän oli Marvel Comicsin Muurahaismiehen äänenä vuosina 2013–2017 animaatiosarjoissa ja videopeleissä.


title: Pivmesillinaami

text: Pivmesillinaami on penisilliineihin kuuluva mesillinaami-antibiootin johdos. Sen vaikutuskirjo eroaa suuresti muista penisilliineistä: Pivmesillinaami tehoaa huonosti grampositiivisiin bakteereihin, hemofilukseen, neisserioihin ja pseudomonakseen. Sen sijaan pivmesillinaami tehoaa hyvin gramnegatiivisiin enterobakteereihin, esimerkiksi "Escherichia coliin". Sitä käytetään virtsatieinfektioiden lääkkeenä etenkin Suomessa ja muissa Pohjoismaissa.


title: Pivmesillinaami

text: Pivmesillinaamia käytetään gramnegatiivisten enterobakteerien aiheuttamien virtsatieinfektioiden hoitoon, mutta se ei tehoa grampositiivisiin virtsatieinfektioiden aiheuttajiin kuten "Staphylococcus saprophyticukseen" tai enterokokkiin.


title: Pivmesillinaami

text: Pivmesillinaamin kauppanimiä ovat mm: Penomax, Selexid ja Coactabs.


title: Hiroshi Yamamoto

text: Hiroshi Yamamoto (, s. 31. lokakuuta 1962 Jokohama) on japanilainen jousiampuja ja kaksinkertainen olympiamitalisti.


title: Hiroshi Yamamoto

text: Yamamoto osallistui urallaan viisiin olympialaisiin vuosina 1984-2004 lukuun ottamatta Sydneyn kisoja 2000. Hän voitti pronssia Los Angelesista 1984 yksilökilpailusta ja hopeaa yksilökilpailusta Ateenasta 2004. Mitalien välissä oli huikeat 20 vuotta.


title: G-penisilliini

text: G-penisilliini eli bentsyylipenisilliini on kapeakirjoinen penisilliini, joka tehoaa streptokokkeihin, "Neisseria meningitidis"-lajin sekä "Clostridium"-suvun bakteereihin. G-penisilliini hajoaa mahalaukun matalassa pH:ssa ja siksi sitä annetaan suoraan laskimoon.


title: G-penisilliini

text: G-penisilliinia tuottaa "Penicillium chrysogenum"-home.


title: G-penisilliini

text: G-penisilliinin johdannaisia ovat natriumpenisilliini G (CHNONaS, CAS-numero 69-57-8) ja kaliumpenisilliini G (CHNOKS, CAS-numero 113-98-4).


title: Tervolan vaakuna

text: Tervolan kunnanvaakuna on saanut aiheensa Tervolan maanviljelyksen historiasta. Vaakunan kurki viittaa suomaihin, joista suuri osa alueen pelloista raivattiin. Sipuli puolestaan on yksi niistä kasvilajeista, jotka menestyvät näillä peltomailla.


title: Tervolan vaakuna

text: Vaakunan on suunnitellut Ahti Hammar, ja se vahvistettiin käyttöön 15. helmikuuta 1957. Vaakunan selitys on ”punaisessa kentässä kokonaan hopeinen kävelevä kurki, nokassaan hirsittäin kultasipuli”.


title: Klostridit

text: Klostridit eli Clostridium-bakteerit ovat grampositiivisten bakteerien suku. "Clostridium" -bakteerit ovat anaerobisia ja pystyvät muodostamaan itiöitä. Sukuun kuuluvat muun muassa seuraavat lajit:


title: S/S Wenno

text: S/S Wenno on suomalainen höyrylaiva, joka on rakennettu vuonna 1907 Savonlinnan Konepajan telakalla Savonlinnassa. Alustyypiltään Wenno on rautarunkoinen höyrylotja eli "kuramylly". Aluksen rakennutti Miettulan saha hoitamaan sahan puutavarakuljetuksia Saimaalla. Alus rakennettiin Saimaan kanavan sulkualtaiden mittojen mukaan niin että alus kykeni ottamaan mahdollisimman paljon lastia mutta silti liikennöimään kanavassa. Rahdattavia halkoja Wennoon mahtui noin 650 pinokuutiometriä. Alus on ainoa Saimaan tervahöyrylaivastosta säilynyt rautarunkoinen alus.


title: S/S Wenno

text: Mietulan sahan omistuksesta Wenno siirtyi muutaman omistajanvaihdoksen jälkeen Enso-Gutzeit Oy:n omistukseen, joka käytti alusta Saimaan ja rannikon rahtiliikenteessä vuoteen 1964 asti. Tuolloin aluksen ansioliikenne päättyi ja se jäi seisomaan Laitaatsillan telakalle. Vuonna 1972 Puumalan kunta osti jo rapistuneen aluksen ja Puumalan veneseura kunnosti sen talkoovoimin takaisin liikenteeseen. Nykyään aluksella tehdään kesäisin huviristeilyitä.Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: Gonokokki

text: Gonokokki ("Neisseria gonorrhoeae") on gramnegatiivinen bakteeri, joka aiheuttaa tippuria.


title: Gonokokki

text: Yli puolet gonokokkikannoista on resistenttejä penisilliinille. Näiden kantojen hoidossa käytetään siprofloksasiinia ja ofloksasiinia, jotka ovat fluorokinoloneita. On myös näille lääkkeille resistenttejä kantoja (erityisesti Filippiineillä), joita voidaan hoitaa tällä hetkellä keftriaksonilla, joka on 3. polven kefalosporiini.


title: Gonokokki

text: Tippuri diagnosoidaan useimmiten osoittamalla gonokokki limakalvoeritteestä. Näyte otetaan virtsaputken suulta tai kohdunkaulan kanavasta. Gonokokki voidaan havaita myös geenimonistustestillä virtsanäytteestä.


title: Tidjân Ba

text: Tidjân Ba (s. 21. marraskuuta 1978 Helsinki, Suomi) on suomalais-senegalilainen laulaja ja näyttelijä. Hän on Kwan-yhtyeen toinen laulaja ja hän on asunut kuudessa maassa, muun muassa Yhdysvalloissa, Saksassa ja Ranskassa.


title: Tidjân Ba

text: Ba on ollut mukana myös vuoden 2004 "Keisarikunta"-elokuvassa, jossa hän esitti Mukamboa. Lisäksi hän on ollut kilpailijana "Suomen Pelkokerroin" -ohjelmassa vuonna 2008 ja "Reikä seinässä" -kilpailuohjelmassa vuonna 2009.


title: Tidjân Ba

text: Ban isä on senegalilainen ja äiti suomalainen.


title: Tidjân Ba

text: Ba on tehnyt sanoituksia niin Kwanille kuin Lanalle. Lisäksi hän on vieraillut muutamien artistien levyillä.


title: Luettelo televisiosarjan Huntik jaksoista

text: Tämä on luettelo Italialaisen animaatiosarjan Huntikin jaksoista. Jaksot ovat tuotantokausikohtaisessa luettelossa alkuperäisessä esitysjärjestyksessä.


text: Sarjasta on tuotettu 52 jaksoa, joista ensimmäinen tuotantokausi käsittää 26 jaksoa. Toisen tuotantokauden jaksojen esitys on kaavailtu esitettäväksi vuodelle 2010.


title: Obi kamppailulajeissa

text: Obi (, kirjaimellisesti "vyö") on japanilaisissa kamppailulajeissa käytettävien asujen (keikogi) vyö. Toisin kuin kimonoasuissa käytettävät obit, kamppailulajiobit ovat yleensä paksua pellavaa ja vain noin 5 cm leveitä. Kamppailulajiasujen obi sidotaan useimmiten eteen koma-musubille eli merimiessolmulle; esimerkiksi iaidōssa taas taakse kai-no-kuchi-solmulle.


title: Obi kamppailulajeissa

text: Useimmissa kamppailulajeissa obin väri osoittaa käyttäjänsä taitotasoa. Yleisimmin värit alkavat aloittelijan valkoisesta ja päättyvät mustaan. Joissain lajeissa käytettävään asuun kuuluu obin lähes kokonaan peittävä hakama, jolloin obin värillä ei ole merkitystä.


title: Obi kamppailulajeissa

text: Monista muista kamppailulajeista poiketen aikidōssa aikuiset eivät perinteen mukaan käytä värillisiä obeja. Joissain koulukunnissa on kuitenkin otettu käyttöön erilaisia värikoodeja. Lasten obien värit etenevät yleensä taitotasoittain siten, että aloittelijoista viidenteen kyūhun asti käytetään valkoista vyötä, sen jälkeen muita värejä, ja ensimmäisestä danista alkaen mustaa vyötä.


title: Obi kamppailulajeissa

text: Aikidōssa hakaman käyttö on erityinen oikeus, jonka harrastaja saa saavuttaessaan ensimmäisen dan-tason tai poikkeustapauksissa (esimerkiksi seuran hallintotyötä tekevät) jo aiemmin. Hakaman käyttöön siirryttäessä obin värillä ei enää ole merkitystä, sillä se peittyy lähes kokonaan hakaman alle.


title: Obi kamppailulajeissa

text: Suomessa käytettävässä aikidōn vyöarvojärjestelmässä kaikki kyū-arvot 3. kyūsta alaspäin käyttävät valkoista vyötä, 3. kyūsta ylöspäin saa käyttää ruskeaa vyötä sekä hakamaa, ja kaikille dan-arvoille on musta vyö ja hakama pakollinen. Juniorien vyöarvot osoitetaan valkoisen vyön päähän ommeltavilla värillisillä nauhoilla.


title: Obi kamppailulajeissa

text: Tyypillinen esimerkki aikidōssa käytettävien obien värien etenemisestä taitotasoittain:


title: Obi kamppailulajeissa

text: Atarashii naginatassa käytettävään asuun kuuluu hakama, joka peittää obin. Obin värillä ei ole merkitystä.


title: Obi kamppailulajeissa

text: Iaidōssa käytettävään asuun kuuluu hakama, joka puetaan yläosan ja sen kiinnittävän obin ylle. Tästä syystä obien väreillä ei ole merkitystä iaidōssa. Obi voidaan sitoa parillakin eri tavalla litteälle solmulle, joka ei häiritse hakaman pukemista sen päälle. Eräs näistä on kai-no-kuchi.


title: Obi kamppailulajeissa

text: Jōdōssa käytettävään asuun kuuluu hakama, joka peittää obin. Obin värillä ei ole merkitystä.


title: Obi kamppailulajeissa

text: Jūdōssa käytettävien obien värit (aikuisille) etenevät taitotasoittain seuraavasti. Junioriharrastajilla voi olla vielä 6. kyūta alempia kyū-arvoja ja obeissa eri värit.


title: Obi kamppailulajeissa

text: Jūjutsussa käytettävien obien värit vaihtelevat tyylisuunnasta toiseen. Esimerkiksi eräässä jūjutsun muodossa vyön värit etenevät taitotasoittain seuraavasti:


title: Obi kamppailulajeissa

text: Jūkendōssa käytettävään asuun kuuluu hakama, joka peittää obin. Obin värillä ei ole merkitystä.


title: Obi kamppailulajeissa

text: Karaten wadō-ryū -koulukunnassa käytettävien obien värit etenevät taitotasoittain seuraavasti:


title: Obi kamppailulajeissa

text: Suomessa, (Suomen Karateliitto ry:n kuuluvissa seuroissa) shōtōkan-koulukunnassa käytettävien obien värit etenevät taitotasoittain seuraavasti :


title: Obi kamppailulajeissa

text: Kendōssa käytettävään asuun kuuluu hakama, joka peittää obin. Obin värillä ei ole merkitystä.


title: Obi kamppailulajeissa

text: Kyūdōssa käytettävään asuun kuuluu obin peittävä hakama.


title: Obi kamppailulajeissa

text: Tankendōssa käytettävään asuun kuuluu hakama, joka peittää obin. Obin värillä ei ole merkitystä.


title: Trollvasstinden

text: Trollvasstinden on Skandien Lyngsalpenen osaan kuuluva vuorenhuippu ja osana Yykeän kunnassa sijaitsevaa Isskardtindanen vuorimassiivia. Huipun korkeus merenpinnan tasosta on 1 440 metriä ja on siten Isskardtindanen huipuista korkein. Huipun itä- ja kaakkoispuolella sijaitsee Isskardbreen-jäätikkö.


title: Trollvasstinden

text: Aubrey Le Blond, Emil Imboden ja Josef Imboden kiipesivät huipulle itäharjannetta pitkin 26. heinäkuuta 1898.


title: Jørgen Rostrup

text: Jørgen Rostrup (s. 5. marraskuuta 1978) on norjalainen suunnistaja ja maailmanmestari. Marraskuusta 2017 lähtien hän on Norjan suunnistusmaajoukkueen päävalmentaja.


title: Jørgen Rostrup

text: Rostrup edustaa nykyisin Kristiansand OK:ta. Aikaisemmin hän on edustanut muun muassa Turun Suunnistajia ja Bækkelagets SK:ta.


title: Jørgen Rostrup

text: Nuorten maailmanmestaruuskisoista Rostrup voitti 1997 ja 1998 pikamatkan kultaa sekä 1998 normaalimatkan pronssia. Ensimmäisen aikuisten MM-kultansa hän voitti Invernessissä 1999 pikamatkalta. Tampereen MM-kisoissa 2001 Rostrup voitti normaalimatkalta kultaa ja pikamatkalta pronssia. MM-viestikultaa hän voitti Västeråsissa 2004 ja Aichissa 2005.


title: Jørgen Rostrup

text: Marraskuusta 2017 lähtien Rostrup toimii Norjan suunnistusmaajoukkueen päävalmentajana.


title: Jørgen Rostrup

text: Rostrup on voittanut Jukolan viestin vuonna 1999 Bækkelagets SK:n joukkueessa ja 2001 Turun Suunnistajien joukkueessa.


title: Änäjoki

text: Änäjoki voi tarkoittaa seuraavia:


title: László Benedek

text: László Benedek (5. maaliskuuta 1905 Budapest, Unkari – 11. maaliskuuta 1992 Bronx, New York) oli unkarilaissyntyinen elokuvaohjaaja.


title: László Benedek

text: Ennen toista maailmansotaa Benedek työskenteli Unkarissa elokuvateatterissa. Juutalaisuuden vuoksi Benedek päätti karata maasta, missä häntä auttoi amerikkalainen elokuvaohjaaja Louis B. Mayer. Benedek päätyi Hollywoodiin, jossa hän ohjasi vuonna 1944 ensimmäisen elokuvansa.


title: László Benedek

text: Benedek sai osakseen suurta huomiota "Kauppamatkustajan kuoleman" filmatisoinnillaan (1951), mikä toi hänelle parhaan ohjaajan Golden Globen. Parhaiten Benedek muistetaan kuitenkin moottoripyöräjengistä kertovasta elokuvastaan "Hurjapäät" ("The Wild One", 1953), joka muun muassa oli kielletty Britanniassa vuoteen 1967 asti. Benedek teki töitä myös televisiosarjojen parissa.


title: Maria Teresia (Ranskan kuningatar)

text:
Maria Teresia (; 10. syyskuuta 1638 Madrid – 20. heinäkuuta 1683 Versailles) oli Ranskan kuninkaan Ludvig XIV:n puoliso, Espanjan infanta (kruununperijä) ja Ranskan kuningatar.
Maria Teresian vanhemmat olivat Espanjan kuningas Filip IV ja Elisabet Ranskalainen. Lapsen ollessa vasta 6-vuotias, hänen äitinsä kuoli ja kaksi vuotta myöhemmin tytär peri Espanjan kruunun suunnattomat omistukset. Maria Teresia sai lyhyen ja tiukan, syvästi katolisen kasvatuksen ja jo varhaisesta nuoruudesta pidettiin selvänä, että hän avioituisi dynastisista syistä serkkunsa, Habsburgien keisarillisen itävaltalaishaaran päämiehen kanssa. Arkkiherttua Ferdinard kuitenkin kuoli 1654 ja sen jälkeen puolisoksi suunniteltiin tämän veljeä, joka hallitsi vuodesta 1658 alkaen nimellä Leopold I.


title: Maria Teresia (Ranskan kuningatar)

text:
Maria Teresia oli kuitenkin salaa vakuuttunut, että hänen puolisonsa olisi Ranskan Ludvig XIV, joka oli myös hänen serkkunsa suvun saksalaisesta haarasta, mutta hovin vihollinen. Ranska ja Espanja olivat olleet sodassa vuodesta 1635 alkaen. Espanjalaiset hyväksyivät 7. marraskuuta 1659 ns. Pyreneiden sopimuksen allekirjoittamisen. Sopimuksella määrättiin tarkoin Ranskan ja Espanjan välinen raja Pyreneillä. Ludvig XIV hyväksyi sopimuksen pykälien noudattamisen, jopa sen, missä hänen odotettiin avioituvan infanta Maria Teresian kanssa. Avioliiton oli tarkoitus lähentää rauhansopimuksen osapuolia toisiinsa.
Vihkiminen tapahtui 9. kesäkuuta 1660 Saint-Jean-de-Luzissa. Puolisot tunsivat toisensa vasta kolmen päivän ajalta, eikä Maria Teresia puhunut sanaakaan ranskaa. Hän toi kuitenkin Ranskaan suklaata ja ensimmäisen appelsiinin. Vaikka hän oppikin hallitsemaan hyvin ranskan kieltä, hän ei selvästikään ollut maailmannainen ja niinpä julkiset esiintymiset olivat vain tilaisuuksia, joissa hänen kömpelyytensä tuli näkyviin.
Ludvig XIV vetäytyi pian puolisonsa viereltä ja palasi seurustelemaan lukuisten suosikkiensa kanssa. Pari sai kuitenkin 6 lasta, mutta vain yksi jäi eloon, Ludvig, jonka pojasta tuli Espanjan Filip V.


title: Maria Teresia (Ranskan kuningatar)

text: Web archive 2006


title: Isaac Hanson

text: Clarke Isaac Hanson (s. 17. marraskuuta 1980 Tulsa, Oklahoma) on vanhin Hanson-yhtyeen jäsenistä. Hän soittaa yhtyeessä pääasiallisesti kitaraa ja laulaa. Isaac toimii myös yhtenä yhtyeen lauluntekijöistä.


title: Isaac Hanson

text: Isaac Hanson on vanhin Hansonin perheen seitsemästä lapsesta. 11-vuotiaana vuonna 1992 hän perusti veljensä Taylorin kanssa yhtyeen, joka myöhemmin nousi kuuluisuuteen nimellä Hanson.


title: Isaac Hanson

text: Isaac Hanson avioitui 30. syyskuuta 2006 pitkäaikaisen tyttöystävänsä Nicole Dufresnen kanssa. Heillä on kolme lasta, vuosina 2007 ja 2008 syntyneet pojat ja 2014 syntynyt tytär.


title: Isaac Hanson

text: Lokakuussa 2007 Isaacilla todettiin keuhkoveritulppa ja hänet leikattiin myöhemmin samassa kuussa. Sairauden syyksi todettiin jatkuvan kitaran soiton aiheuttama alueellinen lihaskasvu ja arpikudos.


title: Pielisjärven vaakuna

text: Pielisjärven vaakuna oli Pielisjärven kunnan tunnus. Se oli saanut aiheensa erämaaluonnosta, jota vaakunan palokärki symboloi. Vaakunan musta pieli on suora viittaus kunnan nimeen.


title: Pielisjärven vaakuna

text: Vaakunan selitys on ”kultaisessa kentässä musta palokärki, jonka päälaki ja kynnet punaiset, kentän oikea pieli musta”. Vaakunan on suunnitellut Tapio Vallioja, ja Pielisjärven kunnanvaltuusto hyväksyi sen kokouksessaan 24. tammikuuta 1953. Sisäasiainministeriö vahvisti vaakunan käyttöön 4. toukokuuta samana vuonna.


title: Pielisjärven vaakuna

text: Vaakuna jäi epäviralliseksi kotiseutuvaakunaksi 1973, kun Pielisjärven kunta yhdistyi Lieksan kauppalan kanssa Lieksan kaupungiksi.


title: Toto IV

text: Toto IV on yhdysvaltalaisen rockyhtye Toton neljäs albumi, joka julkaistiin vuonna 1982. Albumi on yksi Toton suosituimmista, ja se sisältää suureen suosioon nousseet kappaleet ”Africa”, ”Rosanna” ja ”I Won't Hold You Back”. Albumi voitti kuusi Grammy-palkintoa, muun muassa vuoden parhaana albumina.Albumi voitti kuusi Grammy-palkintoa, jotka olivat: Vuoden albumi (”Album Of The Year”), paras suunniteltu, ei klassinen albumi (”Best Engineered Recording - Non-Classical”), vuoden tuottaja (”Producer Of The Year”) ja albumin ”Rosanna”-kappale sai kolme Grammya: vuoden levytys (”Record Of The Year”, paras laulusäestyksellinen instrumentaalikappale (”Best Instrumental Arrangement Accompanying Vocal(s)”) ja paras kaksi- tai useampiääninen laulusovitus (”Best Vocal Arrangement For Two Or More Voices”).


title: Uloste-suu-tie

text:
Uloste-suu-tie (myös uloste-suutie, fekaalinen-oraalinen tie) on tautien tartuntatie, jossa tartunta siirtyy ulosteesta suuhun joko suoraan tai muun esineen tai ihmisen kautta. Yleisimmät epäsuoran tartunnan tavat ovat:
Tämän tartuntatien kautta voi tarttua esimerkiksi:


title: Linnikin lause

text: Linnikin lause vastaa analyyttisen lukuteorian alalla Dirichlet'n aritmeettisia lukujonoja koskevan lauseen pohjalta nousevaan luonnolliseen kysymykseen.


title: Linnikin lause

text:
Olkoot "a" ja "d" sellaisia keskenään jaottomia positiivisia kokonaislukuja, että 1 ≤ "a" ≤ "d".
Tällöin aritmeettinen lukujono


title: Linnikin lause

text: missä "n" käy läpi kaikki positiiviset kokonaisluvut, sisältää Dirichlet'n lauseen mukaan äärettömän määrän alkulukuja.


title: Linnikin lause

text: Olkoon "p"("a","d") näistä pienin kullakin "a" ja "d".


title: Linnikin lause

text: Linnikin lauseen mukaan on tällöin olemassa sellaiset positiiviset reaaliluvut "c" ja "L", että:


title: Linnikin lause

text: Lause on nimetty Yuri Vladimirovich Linnikin mukaan. Hän todisti sen vuonna 1944. Vaikka Linnikin todistuksen mukaan "c" ja "L" ovat efektiivisesti laskettavissa, hän ei esittänyt niille numeerisia arvoja.


title: Linnikin lause

text: Vakiota "L" kutsutaan Linnikin vakioksi. Seuraava taulukko kuvaa edistysaskeleita sen arvon laskemisessa.


title: Linnikin lause

text: Lisäksi Heath-Brownin tuloksessa vakio "c" on efektiivisesti laskettavissa.


title: Linnikin lause

text: Tiedetään, että "L" ≤ 2 lähes kaikilla kokonaisluvuilla "d".


title: Linnikin lause

text: Yleistetyn Riemannin hypoteesin avulla voidaan osoittaa, että


title: Linnikin lause

text: missä formula_3 on Eulerin funktio.


title: Linnikin lause

text: On myös esitetty olettamus, että:


title: Dick Orkin

text: Dick Orkin (9. heinäkuuta 1933 Williamsport, Pennsylvania – 24. joulukuuta 2017 Thousand Oaks, Kalifornia ) oli yhdysvaltalainen radiotuottaja ja -näyttelijä. Hänet tunnetaan muun muassa parodisen supersankarihahmon Chickenmanin luojana, käsikirjoittajana ja pääosan esittäjänä. Toinen tunnettu Orkinin luoma radiosarja on "Tooth Fairy", jota on lähetetty yli 2 500:n radioaseman kautta.


title: Dick Orkin

text: Orkin johti perustamaansa radio- ja televisiomainoksia tuottavaa The Famous Radio Ranchia. Dick Orkin nimettiin National Association of Broadcasters Hall of Fameen vuonna 2002.


title: The Honeymooners

text: The Honeymooners oli yhdysvaltalainen komediasarja, jota CBS esitti lokakuusta 1955 syyskuuhun 1956.


title: The Honeymooners

text: The Honeymooners sai alkunsa Jackie Gleasonin sketseistä, joita hän esitti DuMont Television Networkin "Cavalcade of Stars" -viihdesarjassa vuodesta 1951 alkaen. Näissä avioparin ongelmia käsittelevissä sketseissä Gleason esitti Ralph Kramdenia ja Pert Kelton hänen puolisoaan Alicea. Myöhemmin sktseihin tuotiin lisää henkilöhahmoja, kuten Elaine Stritchin esittämä Trixie Norton.


title: The Honeymooners

text: CBS:n pääjohtaja William S. Paley sai houkuteltua Gleasonin pois DuMontilta. Aluksi myös CBS esitti "The Honeymoonersia" irrallisina sketseinä, kunnes kaudelle 1955 – 1956 siitä tehtiin normaalimuotoinen tilannekomediasarja. Sarjassa Audrey Meadows esitti Alice Kramdenia ja Joyce Randolph Trixie Nortonia. Jo aikaisemmissa sketseissäkin esiintynyt Art Carney esitti Ed Nortonin roolin.


title: The Honeymooners

text: Sarjan katsoluvut kuitenkin putosivat verrattuna aikaisempaan "The Jackie Gleason Show'hun", joten sarjaa ei jatkettu ensimmäisen tuotantokauden jälkeen. Gleason myi sarjan oikeudet CBS:lle 1,5 miljoonan dollarin kauppahinnalla. Myöhemmin "The Honeymoonersista" on tullut eräs taloudellisesti menestyneimmistä syndikoiduista televisiosarjoista.


title: Erik Byléhn

text: Erik Byléhn (15. tammikuuta 1898 - 14. marraskuuta 1986) oli ruotsalainen keskimatkojen juoksija. Hän voitti hopeaa vuoden 1924 kesäolympialaisissa Pariisissa 4 × 400 metrin viestissä ajalla 3.17,0 sekä 1928 olympialaisissa Amsterdamissa 800 metrin juoksussa ajalla 1.52,8 .


title: H. Beam Piper

text: Henry Beam Piper (23. maaliskuuta 1904 – n. 6. marraskuuta 1964) oli yhdysvaltalainen tieteiskirjailija. Hän on parhaiten tunnettu laajasta "Terro-Human Future History" -kertomussarjastaan ja lyhyemmästä vaihtoehtoista historiaa käsittelevästä "Paratime"-sarjasta.


title: H. Beam Piper

text: Hän kirjoitti kirjailijanimellä H. Beam Piper. Hänen hautakivessään lukee "Henry Beam Piper". Piper kertoi alkukirjaimen H tulevan Horacesta.


title: H. Beam Piper

text: Piper oli pääasiassa itseoppinut. Hän meni 18-vuotiaana töihin Altoonan rautateille Pennsylvaniassa. Hän työskenteli myös yövartijana rautateillä.


title: H. Beam Piper

text: Piper julkaisi ensimmäisen novellinsa "Time and Time Again" vuonna 1947 "Astounding Science Fiction" tieteiskirjallisuuslehdessä. Hän kirjoitti etupäässä lyhyitä kertomuksia kunnes teki vuonna 1961 lyhyen kokeilun romaanien maailmaan. Piper keräsi aseita ja kirjoitti dekkarin "Murder in the Gunroom".


title: H. Beam Piper

text: Piper teki itsemurhan marraskuussa 1964 Williamsportissa, Pennsylvaniassa. Tarkaa kuolinpäivää ei tiedetä; viimeinen päiväkirjamerkintä oli 5. marraskuuta ("Sataa 0930"), ja ruumiin löytöpäiväksi mainitaan eri lähteissä joko 9. tai 11. marraskuuta. Jerry Pournellen "Little Fuzzyyn" kirjoittaman esipuheen mukaan Piper sulki kaikki huoneistonsa mukavuudet, suojasi lattian ja seinät maalarin suojakankaalla ja surmasi itsensä asekokoelmansa käsiaseella. Piperin itsemurhaviestin mukaan: "En halua jättää sotkua taakseni lähtiessäni pois, mutta jos olisin voinut siivota aiheuttamani sotkun en olisi lähtenyt pois. H. Beam Piper."


title: H. Beam Piper

text: Jotkut Piperin elämäkerran kirjoittajat perustelevat hänen toimintaansa taloudellisilla vaikeuksilla, toiset perheongelmilla; Pournellen mukaan Piper tunsi itsensä talousvaikeuksien ahdistamiseksi erottuaan puolisostaan, ja olleensa siinä virheellisessä käsityksessä että hänen uransa oli laskussa (hänen agenttinsa oli kuollut ehtimättä ilmoittaa hänelle hyvistä myyntituloista). Toimittaja George H. Scithers, joka tunsi Piperin henkilökohtaisesti, on kertonut että Piper halusi kostaa halveksimalleen entiselle puolisolle: tekemällä itsemurhan Piperin henkivakuutus mitätöitiin eikä entinen puoliso hyötynyt siitä.


title: H. Beam Piper

text: Piperin julkaisematon käsikirjoitus "Only the Arquebus" on kadoksissa; on luultavaa että hän tuhosi sen yhdessä henkilökohtaisten papereiden kanssa.


title: H. Beam Piper

text: Hänen tuotansa julkaisuoikeudet hankki lopulta itselleen Ace Science Fiction ja uudelleenjulkaisi taskukirjoina 1980-luvun alussa. Useat painokset ovat loppuunmyytyjä, vaikkakin Ace julkaisi tunnetuimpia teoksia uusintapainoksina 1998 ja 2001. Uransa loppupuolella Piper oli kirjeenvaihdossa Pournellen kanssa, joka Acen kustannustoimittajana auttoi Piperin romaanien julkaisemisessa.


title: H. Beam Piper

text: Viime aikoina on hänen useita kertomuksiaan uudelleenjulkaistu. Hänen tekijänoikeutensa on annettu näköjään raueta, minkä vuoksi Gutenberg-projekti on julkaissut häen tuotantoaan internetissä.


title: H. Beam Piper

text: Piperin kertomuksia on kahdenlaisia: avaruusoopperoita kuten "Space Viking", sekä kertomuksia kultturikonflikteista tai kulttuurien väärinymmärryksistä, kuten "Little Fuzzy" tai "Paratime"-kertomukset.


title: H. Beam Piper

text:
Pysyvä teema hänen töissään on se, että historia toistaa itseään; aikaisemmilla tapahtumilla tulee olemaan suorat ja selkeät
vastineet tulevaisuudessa. Romaani "Uller Uprising" on selkein esimerkki tästä perustuen Sepoy-kapinaan.


title: H. Beam Piper

text: Piperin henkilöhahmoja kuvaa käsitys itsenäisestä henkilöstä: henkilöstä joka kykenee huolehtimaan itsestään ja on halukas ja kyvykäs kohtaamaan kaikki eteen tulevat haasteet. Henkilöiden toiminta on yleensä suoraviivaista ja konflikti ulkoista.


title: H. Beam Piper

text: Piper oli kiinnostunut General Semantics -koulukunnasta. Koulukunta on erikseen mainittu teoksessa "Murder in the Gunroom", ja sen periaatteet, kuten tietoisuus tietämisen rajoituksista, näkyvät hänen myöhemmässä tuotannossaan.


title: H. Beam Piper

text: Pipein teokset ovat vaikuttaneet myöhempiin tieteiskirjailijoihin. Charles Strossin "Merchant Princes" sarja on saanut Strossin mukaan vaikutteita Piperin Paratimesta. Piperin kertomuksesta "Omnilingual" on otettu lukuisia uusintapainoksia ja siihen on usein viitattu myöhemmissä kertomuksissa jotka käsittelevät muukalaisrotujen kielten kääntämistä. Elizabeth Bearin mukaan hänen romaaninsa "Undertow" sai vaikutteita "Little Fuzzysta".


title: H. Beam Piper

text: Terro-Human Future History on Piperin yksityiskohtainen näkemys seuraavasta 6000 vuodesta ihmiskunnan historiassa. 1942, vuosi jolloin ensimmäinen ydinreaktori rakennettiin, on määritelty vuodeksi 1 A.E. (Atomic Era, "atomikausi"). Vuonna 1973 ydinsota raunioittaa planeetan. Terran Federation ("Maan liittovaltio") muodostuu ihmiskunnan matkustaessa avaruuteen ja kehittäessä antipainovoimateknologian.


title: H. Beam Piper

text: Kertomus "The Edge of the Knife" (kokoomateoksessa "Empire") tapahtuu hieman ennen ydinsotaa, ja sisältää henkilön, joka näkee näkyjä tulevaisuudesta. Kertomus yhdistää Piperin teossarjojen avainelementtejä.


title: H. Beam Piper

text: Suurin osa kertomuksista tapahtuu seuraavan vuosituhannen aikana, kahden Federaation aikakautena.Merkittävimpiä niistä ovat kolme Fuzzy-romaania ("Little Fuzzy"ensimmäisenä), mitkä käsittelevät eriskummallisen vieraan muukalaisrodun tunnustamista ihmisenkaltaisiksi/tietoisiksi (sapient), ja kahden eri lajin yrityksiä elää yhdessä Fuzzien kotiplaneetalla Zarathustralla.


title: H. Beam Piper

text: Federaatio romahtaa System States Warissa ja sitä seuraavissa planeettojenvälisissä sodissa (osa siitä nähtävissä teoksessa "The Cosmic Computer"), mikä johtaa pitkään välitilaan, jolloin ei ole ihmisten yhtä keskusvaltaa. "Space Viking" sijoittuu tähän kaoottiseen aikakauteen.


title: H. Beam Piper

text: Välitila päättyy ensimmäisen Imperiumin luomiseen. Ainakin viisi imperiumia hallitsee ihmiskuntaa seuraavana neljänä tuhantena vuonna, mutta vain muutama lyhyt kertomus (koottu teokseen "Empire") kuvaa tätä aikakautta. Piper yleensä kuvaa näitä imperiumeja hyväntahtoisiksi, valistuneiden itsevaltiaiden (despotismi) hallitsemiksi.


title: H. Beam Piper

text: Piperin tulevaisuuden historia muistuttaa jossain määrin Isaac Asimovin "Säätiö-trilogiaa", ja on luultavasti saanut siitä vaikutteita, varsinkin kun kumpikin kirjailija kirjoitti John W. Campbellin julkaisuihin.


title: H. Beam Piper

text: Paljon lyhyempi sarja vaihtoehtoisen historian kertomuksia on Piperin Paratime-sarja. Kertomukset on koottu yhteen "Paratime"-romaaniin, minkä jatko-osa on romaani "Lord Kalvan of Otherwhen". Nämä kertomukset liittyvät "Paratime Policeen", kehittyneen rinnakkaismaailman lainvalvontaorganisaatioon mikä on oppinut matkustamaan rinnakkaismaailmojen aikalinjojen välillä. He vartioivat mustasukkaisesti rinnakkaismaailmojen olemassaolon salaisuutta, vaikka louhivat toisten maailmojen resursseja omansa hyväksi. Käy ilmi että ihmiset ovat kotiplaneettansa oloja paenneita marsilaisia pakolaisia jotka muuttivat maapallolle.


title: H. Beam Piper

text: Toisin kuin monissa muissa vaihtoehtoista historiaa käsittelevissä teoksissa Pipe pyrkii sijoittamaan historiankulun käännekohdat kauas menneisyyteen. Esimerkiksi "Lord Kalvan" kertoo poliisista joka siirtyy vahingossa rinnakkaismaailmaan missä nykyisten eurooppalaisten esi-isät eivät siirtyneet Eurooppaan. Sen sijaan nomadit heimot siirtyivät Aasian ja Pohjois-Amerikkaan. Romaanissa Pohjois-Amerikan itärannikolla asuvat heimot siirtyivät alueelle lännestä ja elävät yhä keskiaikaisessa yhteiskunnassa.Kaksi jatko-osaa kahteen ensimmäiseen Fuzzy-romaaniin ovat: "Fuzzy Bones" (1981) kirjoittajana William Tuning ISBN 0-441-26181-7, ja "Golden Dream: A Fuzzy Odyssey" (1982) kirjoittajana Ardath Mayhar ISBN 0-441-29726-9. Kummankin kirjan kanssa ristiriidassa on Piperin käsikirjoituksen "Fuzzies and Other People" ISBN 0-441-26176-0 löytyminen ja lopullinen julkaisu.


title: Simon Eder

text: Simon Eder (s. 23. helmikuuta 1983 Zell am See, Itävalta) on itävaltalainen ampumahiihtäjä.


title: Simon Eder

text: Eder aloitti ampumahiihdon harrastamisen vuonna 1995. Hän saavutti nuorten MM-kilpailuissa kultaa normaalimatkalla 2002 ja pronssia pikakilpailussa 2004. Aikuisten MM-kilpailuihin hän osallistui ensimmäisen kerran Anterselvassa 2007, jolloin sijoittui viestissä kuudenneksi. Östersundissa 2008 hän oli viestissä neljäs ja yhteislähtökilpailussa viidestoista. Pyeongchangin MM-kilpailuissa 2009 Eder hiihti toisen osuuden hopeaa saaneessa Itävallan viestijoukkueessa. Hän oli lisäksi kahdeksas pikakilpailussa ja yhteislähdössä sekä neljästoista takaa-ajossa. Vancouverin olympialaisissa 2010 hän hiihti avausosuuden hopeaa saaneessa Itävallan viestijoukkueessa. Lisäksi hän oli takaa-ajossa neljäs, normaalimatkalla kuudes ja pikakilpailussa yhdestoista. Hanty-Mansijskin MM-kilpailuissa 2011 hän sijoittui yhteislähdössä yhdeksänneksi ja takaa-ajossa 14:nneksi. Nové Měston MM-kilpailuissa 2013 hän oli pikakilpailussa kymmenes ja takaa-ajossa kahdestoista.


title: Simon Eder

text: Sotšin olympialaisissa 2014 Eder hiihti kolmannen osuuden pronssia saaneessa Itävallan viestijoukkueessa. Normaalimatkalla hän sijoittui neljänneksi, pikakilpailussa seitsemänneksi ja takaa-ajossa kahdeksanneksi. Kontiolahden MM-kilpailuissa 2015 hän oli takaa-ajossa kahdestoista. Oslon MM-kilpailuissa 2016 hän saavutti normaalimatkalla pronssia ja oli yhteislähdössä yhdestoista. Hochfilzenin MM-kilpailuissa 2017 hän sai pronssia yhteislähtökilpailussa ja miesten viestissä, jossa hiihti kolmannen osuuden. Lisäksi hän sijoittui takaa-ajossa ja normaalimatkalla 12:nneksi. Pyeongchangin olympialaisissa 2018 hän oli miesten viestissä neljäs, normaalimatkalla 11:s sekä takaa-ajossa ja yhteislähdössä 14:s.


title: Simon Eder

text: Eder osallistui maailmancupin kilpailuun ensimmäisen kerran Ruhpoldingissa kaudella 2002–2003. Ensimmäisen pistesijansa hän saavutti oltuaan 22. Hochfilzenin pikakilpailussa kaudella 2006–2007. Kymmenen parhaan joukkoon hän sijoittui ensimmäisen kerran oltuaan yhdeksäs Anterselvan pikakilpailussa kaudella 2007–2008. Ensimmäisen palkintokorokepaikkansa hän saavutti oltuaan toinen Anterselvan takaa-ajokilpailussa kaudella 2008–2009. Hän sijoittui myöhemmin samalla kaudella Trondheimissa toiseksi takaa-ajokilpailussa ja yhteislähdössä sekä kolmanneksi pikakilpailussa. Ensimmäisen voittonsa Eder saavutti Hanti-Mansijskin yhteislähtökilpailussa 29. maaliskuuta 2009. Yhteislähdön maailmancupissa hän sijoittui neljänneksi.


title: Simon Eder

text: Kaudella 2009–2010 Eder oli toinen Hochfilzenin ja kolmas Pokljukan takaa-ajokilpailussa. Ruhpoldingin yhteislähtökilpailussa hän sijoittui kolmanneksi. Maailmancupin kokonaiskilpailussa hän sijoittui kahdeksanneksi ja takaa-ajocupissa toiseksi. Kaudella 2010–2011 hän oli toinen Hochfilzenin takaa-ajokisassa ja viides takaa-ajocupin kokonaispisteissä. Kaudella 2012–2013 hän oli viides pikakilpailun maailmancupissa. Kaudella 2013–2014 hän sijoittui toiseksi Östersundin normaalimatkalla ja voitti Oslon takaa-ajokilpailun. Maailmancupin kokonaiskilpailussa hän oli viides, normaalimatkan cupissa toinen ja takaa-ajocupissa kolmas. Kaudella 2014–2015 hän sijoittui Pokljukan takaa-ajokilpailussa kolmanneksi ja Anterselvan takaa-ajossa toiseksi. Yhteislähdön maailmancupissa hän oli neljäs. Kaudella 2015–2016 hän voitti Ruhpoldingin takaa-ajokilpailun ja sijoittui normaalimatkalla toiseksi. Oslon MM-normaalimatkalla hän oli kolmas. Maailmancupin kokonaiskilpailussa hän sijoittui viidenneksi, normaalimatkan cupissa toiseksi ja takaa-ajocupissa viidenneksi. Kaudella 2016–2017 hän oli kolmas Hochfilzenin MM-yhteislähdössä, toinen Kontiolahden takaa-ajokilpailussa ja kolmas Oslon yhteislähtökilpailussa. Kaudella 2018–2019 hän sijoittui kolmanneksi Pokljukan normaalimatkalla.


title: HMS Colombo

text: HMS Colombo (viirinumero 89) oli Britannian kuninkaallisen laivaston "Carlisle"-luokan (osa C-luokkaa) kevyt risteilijä, joka palveli toisessa maailmansodassa ilmatorjuntaristeilijänä. Alus valmistui liian myöhään osallistuakseen ensimmäiseen maailmansotaan.


title: HMS Colombo

text: "HMS Colombo" liitettiin palvelukseen otettaessa Kiinan asemalle 5. Kevyt risteilijäviirikköön. Alus siirrettiin telakalle huollettavaksi ja palasi palvelukseen 15. maaliskuuta 1922 Itä-Intiaan 4. Kevyt risteilijäviirikköön, jossa alus palveli vuoteen 1926.


title: HMS Colombo

text: "HMS Colombo" palveli Pohjois-Amerikan ja Länsi-Intian asemalla 8. Risteilijäviirikössä tammikuussa 1930 alkaneeseen huoltoon saakka. Huollosta palattuaan alus palveli Välimerellä, kunnes purjehti heinäkuussa 1932 Itä-Intiaan vapauttamaan "HMS Emeraldin", missä alus palveli aina vuoteen 1935.


title: HMS Colombo

text: "HMS Colombo" oli sijoitettuna reserviin 1936-1939.


title: HMS Colombo

text: "HMS Colombo" liitettiin toisen maailmansodan alkaessa 11. Risteilijäviirikköön sijoituspaikkanaan Gibraltar ja sittemmin Pohjanmeren valvonta (). Alus valtasi saksalaisen "Henning Oldendorfin" 17. marraskuuta 1939.


title: HMS Colombo

text: "HMS Colombo" palveli Itä-Intian osastossa, jolloin se osallistui Italian Somalimaan edustalla Kismajun sataman piiritykseen helmikuussa 1941 sekä samana vuonna marraskuussa Madagaskarin taisteluihin (operaatio Ironclad).


title: HMS Colombo

text: "HMS Colombo" liitettiin Itäiseen laivastoon 1942 ennen paluuta Englantiin muutettavaksi ilmatorjuntaristeilijäksi. Aluksen aloitti purjehduksen Englantiin telakalle kesäkuussa ja työt alkoivat elokuussa 1942. Alus varustettiin kolmella kaksiputkisella neljän tuuman Mk XIX tykillä, kahdella kaksiputkisella Hazemeyerin Bofors tykillä, kuudella sähkökäyttöisellä kaksiputkisella 20 millimetrin ja kahdella yksiputkisella 20 millimetrin tykillä. Alukseen asennettiin lisäksi tutkat 281b, 272, 285 ja 282.


title: HMS Colombo

text: "HMS Colombo" liitettiin maaliskuussa 1943 palvelukseen otettaessa Välimeren laivastoon, jonka mukana alus osallistui Sisilian maihinnousun suojaamiseen sekä suojasi Algerian rannikon saattueita.


title: HMS Colombo

text: "HMS Colombo" liitettiin 31. Saattajaosastoon (), jonka mukana se oli suojaamassa Etelä-Ranskan maihinnousua (Operaatio Dragoon). Kaksi yksiputkista 20 millimetrin tykkiä poistettiin ja niiden tilalle asennettiin neljä yksiputkista 40 millimetrin Bofors Mk III tykkiä huhtikuussa 1944. "HMS Colombo" palveli Adrian merellä 1944 lopulla.


title: HMS Colombo

text: "HMS Colombo" siirrettiin reserviin ennen Euroopan taisteluiden loppumista. Alus siirrettiin BISCOlle romutettavaksi 22. tammikuuta 1948 ja alus saapui romutettavaksi Cashmorelle Newportiin 13. toukokuuta.


title: Luettelo vuoden 1976 miehittämättömistä avaruuslennoista

text: Vuonna 1976 tehtiin 128 avaruusaluksen laukaisua. Epäonnistumisia oli vain kolme.


title: Finlands Svenska Socialdemokrater

text: Finlands Svenska Socialdemokrater (FSD) (, ent. "Finlands Svenska Arbetarförbund FSA – Suomen Ruotsalainen Työväenliitto") on SDP:n valtakunnallinen ruotsinkielinen piirijärjestö. FSD:llä on toimistot Helsingissä ja Vaasassa.


title: Finlands Svenska Socialdemokrater

text: Järjestö perustettiin vuonna 1899 ja se on maan vanhin poliittinen järjestö. FSD koostuu 60 puolueosastosta, joissa toimii yhteensä noin 1 788 jäsentä. FSD:llä on yksi kansanedustaja, Maarit Feldt-Ranta Uudenmaan vaalipiiristä.


title: HMS Constance

text: HMS Constance on ollut kuuden Britannian kuninkaallisen laivaston aluksen nimenä.


title: Aimo Vuorinen

text: Aimo Kullervo Vuorinen (s. 25. syyskuuta 1929 Loimaa) on suomalainen Lappeenrannassa asuva kirjailija ja graafikko. Vuorinen tunnetaan parhaiten suomalaisista Leningradin matkailijoista kertovan "Votkaturistit"-komedian (1976) kirjoittajana. Hän on kirjoittanut myös yli 40 vuoden ajan lehtipakinoita Etelä-Saimaa-lehteen nimimerkillä "Kuiskaaja".


title: Aimo Vuorinen

text: Vuorinen kävi 5 luokkaa Hämeenlinnan lyseota ja suoritti sitten ammatillisia opintoja. Hän muutti Hämeenlinnasta Lappeenrantaan 1951.


title: Aimo Vuorinen

text: Vuorisen kirjallinen tuotanto koostuu useista näytelmistä ja kuunnelmista, kahdesta romaanista, lehtipakinoista Ja Lappeenrannan paikallista historiaa kuvaavista teoksista. Hän on pyrkinyt kuvaamaan teoksissaan suomalaista elämänmuotoa usein jonkun rajatila-ihmisen näkökulmasta ja komiikan keinoja käyttäen.


title: Aimo Vuorinen

text: Vuorisen "Votkaturistit"-näytelmää on esitetty vuodesta 1976 lähtien ja sen on nähnyt 30 vuoden aikana 450 000 katsojaa. Vuorinen itse pitää parhaimpina 1980-luvulla kirjoittamiaan viittä näytelmää ("Vanhan miehen hyvästijättö", "Vierailu", "Runoilija käy kaupungissa", "Maisteri", "Veteraani").


title: Aimo Vuorinen

text: Vuorinen on tehnyt myös käyttögrafiikkaa kuvittaen muun muassa paikallishistoriikkejä. Päätyökseen hän toimi 1951–1993 Chymos Oy:n tehtaalla graafikkona ja pakkaussuunnittelijana. Hän tuli opiskelemaan lähteneen pakkaussuunnittelijan sijaiseksi alun perin pariksi kuukaudeksi. Sijaisuus venähti 42 vuoden mittaiseksi.


title: Erkki V. Salokannel

text: Erkki Valdemar Salokannel (1. elokuuta 1923 Ylöjärvi – 24. heinäkuuta 1998 Tampere) oli suomalainen kirjailija.


title: Erkki Eklund

text: Kaarlo Erkki Eklund (26. tammikuuta 1930 Helsinki – 3. joulukuuta 1981 Turku) oli suomalainen kirjailija.


title: Erkki Eklund

text: Eklundin romaani "Alppikengistä jäljet vain jää" kertoi saksalaissotilaiden vaiheista Lapissa toisen maailmansodan aikana. Åke Lindman ohjasi romaanin pohjalta samannimisen tv-sarjan 1973.


title: Tomáš Rolinek

text: Tomáš Rolinek (s. 17. helmikuuta 1980 Žďár nad Sázavou, Tšekkoslovakia) on tšekkiläinen jääkiekkoilija. Rolinik edustaa venäläistä KHL-seura HK Metallurg Magnitogorskia.


title: Tomáš Rolinek

text: Rolinek aloitti pääsarjauransa vuonna 1999 HC Pardubicessä, jossa hän pelasi yhteensä 8 kautta ennen Venäjälle siirtymistään. Hän edusti kaudella 2003–04 Tšekin Extraligassa HC Libereciä ja HC Litvínovia, kunnes palasi takaisin HC Pardubiceen, jossa hän oli voittamassa pronssia kauden 2005 päätteeksi. Rolinek on edustanut kaudesta 2008–09 lähtien venäläistä KHL-seuraa, HK Metallurg Magnitogorskia.


title: Tomáš Rolinek

text: Kaudesta 2005–06 hän on kuulunut Tšekin maajoukkueen luottopelaajiin ja on edustanut maataan vuosien 2006, 2007, 2008, 2009, 2010 ja 2011 maailmanmestaruuskilpailuissa.


title: Nostoraha

text: Nostoraha () oli Suomessa vuosina 1923–1959 käytössä ollut rahasumma, joka maksettiin hovioikeudelle haettaessa noston eli revision avulla muutosta hovioikeuden tuomioon tai päätökseen. Nostorahan ohella hovioikeudelle tarvitsi antaa kirjallinen ilmoitus tyytymättömyydestä. Nostoraha maksettiin takaisin, jos korkein oikeus muutti tai kumosi hovioikeuden langettaman tuomion tai palautti oikeusjutun alemman tuomioistuimen ratkaistavaksi. Jos riidan osapuolet sopivat jutun noston jälkeen tai korkein oikeus vahvisti hovioikeuden tuomion, niin hovioikeus sai pitää nostorahan. Samoin tapahtui, jos korkein oikeus ei ottanut juttua käsiteltäväkseen.


title: Nostoraha

text: Nostorahan maksamisesta oli vapautettu varattomat, Suomen Pankki, Helsingin yliopisto, Valtiokonttori, Postisäästöpankki, Kouluvirkakunnan eläkekassa, Kirkollisvirkakunnan leski- ja orpokassan johtokunta ja Puolustuslaitoksen leski- ja orpokassan johtokunta


title: Nostoraha

text: Ennen nostoraha-nimityksen käyttöönottoa säädöksissä mainittiin pelkkä rahasumma, joka vuoden 1734 lain mukaan oli 200 talaria tai vastaava määrä hopeaa tai kultaa ja vuosina 1868–1923 sata talaria. Vuosina 1923–1950 nostorahan suuruus oli 200 markkaa ja vuosina 1951–1959 sen suuruus oli 2 000 markkaa. Nostorahoista kertyneet korkovarat määrättiin meneviksi valtiolle vuodesta 1954 lähtien.. Laki nostorahasta (409/1952) kumottiin lailla (428/1959) vuoden 1960 alusta lähtien, jolloin muutoksenhausta alettiin periä leimaveroa.


title: Uula Eronen

text: Uula Kalervo Eronen (s. 27. syyskuuta 1937 Helsinki) on suomalainen toimittaja ja kirjailija.


title: Uula Eronen

text: Eronen kävi Töölön yksityislyseota ja suoritti loppututkinnon Tampereen yliopistossa. Hän oli 30 vuoden ajan Helsingin Sanomien palveluksessa kunnallistoimittajana, kolumnistina ja pääkirjoitustoimittajana.


title: Futunan kieli

text: Futunan kieli (futunaksi: Fakafutuna) on polynesialainen kieli jota puhutaan Futunalla ja Alofilla. Termi itä-futuna on myös käytössä erottamassa se toisesta futunan kielestä (länsi-futuna, futuna-aniwan kieli) jota puhutaan Futunassa ja Aniwassa Vanuatulla.


title: Futunan kieli

text: Vaikka Futuna on maantieteellisesti lähempänä Tongaa kuin Uveaa ja on vielä kauempana Samoasta, se on vahvasti samoalainen kieli.


title: Futunan kieli

text: Futunassa on viisi lyhyttä vokaalia /u, i, o, e, a/ ja viisi pitkää vokaalia /u: i: o: e: a:/ sekä 11 konsonanttia /f p t k m n ŋ s l v '/. ' tarkoittaa glottaaliklusiilia ja ŋ äng-äännettä.


title: Futunan kieli

text: Ethnologuen mukaan Fakafutunaa puhuu Futunalla 3600 henkeä, minkä lisäksi noin 3000 puhujaa on siirtotyöläisinä Uudessa-Kaledoniassa.


title: Irakin Kurdistan

text: Irakin Kurdistan eli Kurdistanin autonominen alue on Irakin pohjoisosassa sijaitseva autonominen hallintoalue. Irakin Kurdistanin hallinnollinen elin on Kurdistanin aluehallitus, ja Irakin perustuslaki on tunnustanut käytännössä 1990-luvulta lähtien olemassa olleen autonomisen alueen vuodesta 2005.


title: Irakin Kurdistan

text: Irakin Kurdistan sijaitsee maan pohjoisosassa. Se koostuu aluehallinnon päätöksen mukaisesti neljästä (Irakin aluehallinnon mukaan kolmesta) kuvernoraatista Dahuk, Erbil, Halabja ja Sulaimaniyya. Näistä Halabjan maakunta on Kurdistanin itsensä julistama maakunta (2014–). Irakin Kurdistan on vuoristoista aluetta. Vuoret ovat keskimäärin 2 400 metriä korkeita, mutta korkeimmat huiput kohoavat yli kolmeen kilometriin. Alueen läpi virtaavat Sirwan- ja Tigrisjoet sivujokineen. Lämpimimmät kuukaudet ovat heinä- ja elokuu, jolloin lämpötila on yli 40, joskus jopa 50 Celsius-astetta.


title: Irakin Kurdistan

text: Nykyinen Irak perustettiin Osmanien valtakunnan entisistä Kirkukin, Bagdadin ja Basran vilayeteista Yhdistyneen kuningaskunnan saatua alueen haltuunsa ensimmäisen maailmansodan seurauksena. Sèvresin rauhansopimukseen sisältyi suunnitelma mahdollisesti itsenäisestä Kurdistanista, mutta kolme vuotta myöhemmin Turkin kanssa solmittu Lausannen sopimus jätti lopulta kurdit osaksi alueen uusia hallitsijoita. Irakista tuli Kansainliiton mandaattialue brittien valvonnasta ja Faisal I:tä tuli maan kuningas. Vastaitsenäistyneen valtion asukkaista oli kurdeja noin 20 prosenttia. Kurdit kapinoivat jatkuvasti maan syntyhetkistä alkaen. Esimerkiksi vuonna 1919 brittien kuvernööriksi asettama Mahmud Barzinji julistautui Kurdistanin kuninkaaksi vuonna 1919 ja johti useita kapinoita brittejä vastaan. Barzinjin kukistuttua lopulta vuonna 1931 kurdien poliittiseksi johtajaksi Irakissa nousi mullah Mustafa Barzani.


title: Irakin Kurdistan

text: Irakin kuningaskunta päättyi vallankaappaukseen 14. heinäkuuta 1958. Uuden väliaikaisen perustuslain artikla 23 tunnusti kurdit arabien kumppaneiksi uudessa tasavallassa, mutta valtion ja kurdien välille puhkesi silti yhteenottoja jälleen syyskuussa 1961, ja ne jatkuivat ajoittain 1960-luvun ajan. Vuoden 1958 vallankaappauksella valtaan noussut kenraali Abdulkarim Qasim kukistui uudessa vallankaappauksessa helmikuussa 1963. Baath-puolue nousi hetkellisesti valtaan hänen jälkeensä ja vakiinnutti valtansa kahdella erillisellä vallankaappauksella vuonna 1968. Baath-puolueen johtaja Saddam Hussein neuvotteli vuonna 1970 Mustafa Barzanin kanssa maaliskuun manifestin, jonka perusteella kurdeille myönnettiin huomattavan suuri autonomia. Kumpikaan puoli ei lopulta kuitenkaan luottanut toiseensa, ja yhteenotot alkoivat jälleen vuonna 1974. Irakin–Iranin sodan aikana kurdit asettuivat Iranin puolelle, ja Saddam kosti tämän kemiallisin asein kansanmurhan mittakaavan saaneen al-Anfal-kampanjan aikana Ali Hasan al-Majidin johdolla.


title: Irakin Kurdistan

text:
Saddamin hyökättyä Kuwaitiin Yhdysvaltojen johtama liittouma kukisti Irakin armeijan nopeasti Persianlahden sodan aikana vuonna 1991. Sodan loppupuolella kurdit ja Irakin šiialaiset aloittivat epäonnistuneet kapinat Saddamia vastaan. Kapinoiden verinen kukistaminen ja syntyneet pakolaisvirrat saivat Yhdysvallat julistamaan lentokieltoalueet Irakin ylle. Tämä mahdollisti tällöin yhä tunnustamattoman Irakin Kurdistanin perustamisen, joka kärsi kuitenkin vielä 1990-luvun puolivälissä sisällissodasta Kurdistanin demokraattisen puolueen eli KDP:n ja Kurdistanin isänmaallisen liiton eli PUK:n välillä. Maaliskuussa 2003 alkaneessa Irakin sodassa kurdit tukivat Yhdysvaltoja, ja Saddamin kukistuttua Irakin uusi lokakuun 2005 perustuslaki tunnusti Kurdistanin aluehallituksen Irakin liittovaltion osaksi. Sodan jälkeen Kurdistan säästyi suurimmaksi osaksi sunnien ja šiialaisten väliseltä konfliktilta, joka vaivasi maan muita osia. Muusta maasta poiketen Kurdistanissa harjoitettiin onnistuneesti demokratiaa ja alueen talous nousi.
Maan jakautuminen kuitenkin paheni entisestään ääri-islamistisen Isis-järjestön vallattua alueita vuonna 2014. Kurdistanin asevoimat eli peshmerga valtasi kiistellyn Kirkukin alueen estääkseen sen joutumisen Isisin käsiin. Kirkuk on yksi useista alueista, jonka omistuksesta Irakin Kurdistan on kiistellyt keskushallinnon kanssa. Heinäkuussa 2014 Kurdistanin presidentti Massoud Barzani julisti Kurdistanin järjestävän kansanäänestyksen itsenäisyydestä, mutta äänestyssuunnitelmia lykättiin sittemmin Irakin hallinnossa tapahtuneiden muutosten ja tämän seurauksena keskushallinnon ja Kurdistanin välien lieventymisen johdosta.


title: Irakin Kurdistan

text: Kansanäänestys itsenäisyydestä järjestettiin 25. syyskuuta 2017. Viranomaisten mukaan äänestämässä kävi 72,6 % äänioikeutetuista, joista 92 % äänesti itsenäisyyden puolesta. Äänestyksen tulos ei kuitenkaan sido Kurdistanin aluehallitusta laillisesti. Keskushallinnon ja Kurdistanin välit kiristyivät huomattavasti äänestyksen jälkeen. Keskushallinnon joukot valtasivat suuren osan kiistellyistä alueista lokakuussa 2017 yhteenottojen jälkeen. Kansanäänestykseen vaikuttanut presidentti Massoud Barzani erosi virastaan marraskuussa 2017.


title: Irakin Kurdistan

text: Kurdistanin alueen hallinnon mukaan Irakin Kurdistanin väkiluku oli vuonna 2017 yhteensä 5,765 miljoonaa. Kurdien lisäksi alueella asuu myös muita kansallisuuksia, kuten assyrialaisia, kaldealaisia turkmeeneja, armenialaisia ja arabeja. Alueen väestön valtaosa harjoittaa sunnalaista islamia ja sen shafi'ilaista koulukuntaa. Alueella on myös kristitty vähemmistö, joka jakautuu useisiin eri kirkkoihin. Muita uskonnollisia vähemmistöjä ovat esimerkiksi jesidit ja kakait. Irakin Kurdistanin virallisia kieliä ovat kurdi ja arabia. Alueella puhuttu kurdin kieli jakaantuu soranin ja kurmandžin murteisiin. Myös arabiaa käytetään ja ymmärretään laajalti.


title: Irakin Kurdistan

text: Vuonna 2012 kehitystasoa kuvaava inhimillisen kehityksen indeksi (HDI) oli Irakin Kurdistanille 0,750 ("korkea", tasoltaan Turkin HDI:n luokkaa), mikä on huomattavasti korkeampi kuin koko Irakin HDI (0,694, niukasti "keskitason" puolella).


title: Irakin Kurdistan

text: Kurdistanin aluehallitus valitsi vuonna 2005 Kurdistanin demokraattisen puolueen johtajan Massoud Barzanin Irakin Kurdistanin ensimmäiseksi presidentiksi, ja hän voitti presidentinvaalit vuonna 2009. Kurdistanin demokraattinen puolue ja Kurdistanin isänmaallinen liitto sopivat sisällissodan rikkomat välinsä vuonna 2002, ja puolueet ovat sittemmin hallinneet aluetta yhdessä osallistuen kuitenkin vaaleihin erillisinä puolueinaan. Oppositioryhmät ovat kritisoineet kahden valtapuolueen menettelyä, jota on pidetty mahdollisena uhkana demokraattisille instituutioille.


title: Irakin Kurdistan

text: Irakin Kurdistanin parlamentissa on 111 edustajaa, joiden viimeisimmät vaalit pidettiin syyskuussa 2013. Kurdistanin aluehallinnolla ei ole voimassa olevaa perustuslakia. Kurdistanin parlamentti äänesti perustuslakiesityksestä vuonna 2009, mutta se ei tullut voimaan, koska sitä ei vahvistettu kansanäänestyksellä.


title: Irakin Kurdistan

text: Peshmerga muodostaa Irakin Kurdistanin alueelliset asevoimat. Peshmerga on jakautunut kahden valtapuolueen joukkoihin, jotka yhdessä hallinnoivat virallisesti aluehallinnon alaisia joukkoja. Peshmergalla on kaiken kaikkiaan arviolta 100 000–150 000 jäsentä.


title: Irakin Kurdistan

text: Kurdialue on pysynyt hyvin rauhallisena alueena muutoin levottomassa Irakissa, ja hallinto on toiminut tehokkaasti, minkä johdosta Kurdistanista on tullut houkutteleva alue ulkomaisille investoijille. Erityisesti turkkilaisyritykset ovat tehneet alueella laajoja investointeja. Myös uusien asuntojen rakentaminen on voimakasta, ja alueen rauhallisuus houkuttelee myös etelän varakkaampaa arabiväestöä muuttamaan alueelle.


title: Irakin Kurdistan

text: Kurdistanin aluehallituksen pääasiallinen tulonlähde on öljy. Aluehallituksen mukaan alueen öljyvarannot ovat noin 45 miljardia barrelia. Öljynhinnan maailmamarkkinahintojen laskeminen on 2010-luvulla johtanut taloudellisiin vaikeuksiin. Irakin keskushallinnon kanssa solmitun sopimuksen perusteella aluehallitus saa 17 prosenttia maan öljytuloista, mutta aluehallitus on syyttänyt Irakin keskushallintoa sopimuksen rikkomisesta ja se on myynyt öljyä suoraan esimerkiksi Turkin kautta. Keskushallinto on puolestaan keskeyttänyt budjettimaksunsa kurdeille, jotka ovat sittemmin velkaantuneet. Korruptio on yksi paikallisen talouden suurimmista ongelmista.


title: Irakin Kurdistan

text: Keskimääräinen bruttokansantulo (BKTL) oli Irakin Kurdistanissa 22 738 USD henkeä kohden, kun se koko Irakissa oli 12 738 USD henkeä kohden. Kurdistanin alue kuuluu korkean tulotason alueisiin. Seudun vuoden 2012 BKTL vastasi tuolloisia Portugalin tai Slovenian keskimääräisiä tulotasoja.


title: Seppo Karjala

text: Seppo Kalevi Karjala (21. tammikuuta 1925 Kuopio – 2005 Kuopio) oli suomalainen sotakirjailija.


title: Seppo Karjala

text: Seppo Karjalan vanhemmat olivat kirjailija Martti Henrik Merenmaa (sukunimi aik. Karjala) ja kansakoulunopettaja Hellin Sigrid Kaikkonen. Hän oli naimisissa Eva Schmalin kanssa vuosina 1960–1968, liitto päättyi avioeroon.


title: Serotyyppi

text: Serotyyppi on mikrobiologisessa ja virologisessa luokittelussa alalajin jälkeen seuraava pienempi yksikkö. Sitä käytetään bakteerien ja virusten eri kantojen luokittelussa pintarakenteessa olevien antigeenien avulla, esimerkiksi rotavirus A:n eri kannat voidaan jaotella G- ja P-serotyyppeihin virionin ulomman kuoren rakenneproteiinien ominaisuuksien perusteella.


title: Galvestoninlahti

text: Galvestoninlahti () on suuri estuaari Texasin ylärannikolla. Lahdessa on kuusi pienempää lahtea: Christmas Bay, West Bay, Lower Galveston Bay, Upper Galveston Bay, East Bay ja Trinity Bay.


title: Galvestoninlahti

text: Vuonna 1947 Galvestoninlahdella sattui Yhdysvaltojen siihen asti vakavin teollisuusonnettomuus, kun ranskalaiseen "S.S. Grandcamp" -laivaan lastattu ja Monsanton tuottama ammoniunitraattilannoitelasti räjähti.


title: Roman Vališin

text: Roman Galjaskarovitš Vališin (; 13. joulukuuta 1937 – 1979) oli yksi toisen maailmansodan jälkeisen kauden merkittävimmistä udmurttilaisista kirjailijoista.


title: Roman Vališin

text: Roman Vališin syntyi talonpojan perheeseen Baškortostanin Kaltasyn piirin Verhni Tyhtemin kylässä. Opettajaopistosta valmistuttuaan hän opiskeli Udmurtian pedagogisen instituutin kielen ja kirjallisuuden tiedekunnassa. Hän työskenteli maaseudulla opettajana ja piirilehden toimittajana sekä myöhemmin Iževskissä Sovetskoi Udmurtija ja "Molot" -lehtien toimituksissa. Neuvostoliiton kirjailijaliiton jäseneksi hänen hyväksyttiin vuonna 1975.


title: Roman Vališin

text: Vališinin ensimmäinen kertomus ilmestyi vuonna 1958. Ensimmäinen kertomuskokoelma julkaistiin vuonna 1966. Kirjailijan tärkein teos on pienoisromaani "Töl gureź" (”Tuulten vuori”, 1978), josta hänelle myönnettiin postuumisti Udmurtian valtionpalkinto vuonna 1980.


title: Roman Vališin

text: Kirjailija kuoli sydänkohtaukseen vain 42-vuotiaana.


title: Luettelo vuoden 1977 miehittämättömistä avaruuslennoista

text: Vuonna 1977 tehtiin 147 avaruusaluksen laukaisua, joista kuusi epäonnistui. Yhdysvaltain ja Neuvostoliiton lisäksi toimivat Japani, Kiina ja ESA.


title: Viljo Salmi

text: Viljo Eerikki Salmi (14. helmikuuta 1904 Köyliö – 12. tammikuuta 1996 Rauma) oli suomalainen toimittaja, rehtori ja kirjailija.


title: Viljo Salmi

text: Salmi suoritti sanomalehtitutkinnon ja valmistui yhteiskuntatieteiden maisteriksi.


title: Flor Vasiljev

text: Flor Ivanovitš Vasiljev (; 19. helmikuuta 1934 – 1978) oli toisen maailmansodan jälkeisen kauden tunnetuin udmurttilainen runoilija.


title: Flor Vasiljev

text: Flor Vasiljev syntyi opettajan perheeseen Udmurtian Jarskin piirin Berdyšin kylässä. Vuodesta 1949 lähtien hän opiskeli Glazovin opettajaopistossa ja vuodesta 1953 pedagogisessa instituutissa. Valmistumisen jälkeen hän työskenteli Komsomolin Glazovin kaupunkikomitean sihteerinä sekä paikallislehden ja myöhemmin "Komsomolets Udmurtii" ja Sovetskoi Udmurtija -lehtien toimittajana. Viimeisinä vuosinaan Vasiljev toimi "Molot"-kirjallisuuslehden toimittajana ja Udmurtian kirjailijaliiton puheenjohtajana. Hänet valittiin myös tasavallan korkeimman neuvoston jäseneksi.


title: Flor Vasiljev

text: Vasiljev alkoi kirjoittaa runoja jo opiskeluaikanaan. Ensimmäinen runokokoelma ilmestyi vuonna 1960. Runoilijan elinaikana häneltä julkaistiin seitsemän udmurtinkielistä ja viisi venäjänkielistä kokoelmaa. Vuonna 1978 hänelle myönnettiin postuumisti Udmurtian tasavallan valtionpalkinto.


title: Grafite

text: Edinaldo Batista Libano eli Grafite (s. 2. huhtikuuta 1979 Campo Limpo Paulista, São Paulo, Brasilia) on brasilialainen jalkapalloilija. Hän edustaa Santa Cruzin joukkuetta. Hän on pelipaikaltaan hyökkääjä.


title: Grafite

text: Grafite edusti useita seuroja ennen siirtymistään Saksaan vuonna 2007. Wolfsburgiin hän siirtyi ranskalaisesta Le Mansista 8 miljoonan euron siirtosummalla. Kaudella 2008–2009, kun Wolfsburg voitti historiansa ensimmäisen pääsarjamestaruuden, Grafite voitti maalikuninkuuden 28 maalillaan. Yhdessä Edin Džekon kanssa, he muodostivat Bundesliigan historian tehokkaimman hyökkäysparin yhteismaalimäärällään 54.


title: Grafite

text: Wolfsburg pelasi ensimmäisen Mestarien liiga ottelun 15. syyskuuta 2009 venäläistä TsSKA Moskovaa vastaan. Ottelu päättyi saksalaisten 3–1-voittoon ja Grafite laukoi joukkueensa kaikki maalit tehden hattutempun.


title: Yliholhooja

text: Yliholhooja on ruotsalainen virkamies, joka valvoo että holhoojat, uskotut miehet ja asianhoitajat suorittavat heille säädetyt tehtävät. Ruotsin jokaisessa kunnassa on oltava yliholhooja tai yliholhouslautakunta. Suurissa kunnissa yliholhoojan käytössä on oma kanslia ja sen virkamiehet. Kunkin läänin lääninhallitus valvoo alueensa yliholhoojia, tekee tarkastuksia ja tutkii heihin kohdistuvat valitukset.


title: Yliholhooja

text: Järjestelmä on luotu estämään oikeudenmenetyksien kohdistumista henkilöihin, jotka eivät kykene hoitamaan omaisuuttaan, käyttämään puhevaltaansa tai ottamaan haltuunsa oikeuksiaan. Yliholhoojan tehtävänä on valvoa henkilön omaisuuden käyttöä hänen hyödykseen, omaisuuden tuoton varmistamista ja sijoitusten turvallisuutta. Yliholhoojan valitsee kunnanvaltuusto ja toimintaa säätelee vanhempainkaari. Yliholhoojan päätöksiin voi hakea muutosta käräjäoikeudesta.


title: Global warming potential

text: Global warming potential (eli GWP) on indeksi, joka kertoo jonkin aineen vaikutuksen ilmaston lämpemiseen. Muiden aineiden arvot verrataan hiilidioksidiin, jonka GWP-arvo on 1.0.


title: Gennadi Krasilnikov

text: Gennadi Dmitrijevitš Krasilnikov (; 7. kesäkuuta 1928 – 1975) oli toisen maailmansodan jälkeisen ajan merkittävin udmurttilainen kirjailija.


title: Gennadi Krasilnikov

text: Gennadi Krasilnikov syntyi talonpojan perheeseen Alnašin kylässä Udmurtiassa. Keskikoulun jälkeen hän työskenteli paikallislehden ja Sovetskoi Udmurtija -sanomalehden toimittajana. Vuosina 1952–1957 hän opiskeli Maksim Gorkille nimetyssä kirjallisuusinstituutissa Moskovassa.


title: Gennadi Krasilnikov

text: Tuotannossaan Krasilnikov kuvaa maaseudun pienen ihmisen sisäisiä konflikteja. Hänen tärkeimmät teoksensa ovat pienoisromaanit "Vuž jurt" (”Vanha talo”, 1956), "Tonen kyĺiśko" (”Sinun luoksesi”, 1960), romaanit "Tölśaśka" (”Tuulikukka”, 1965), "Arlen kutskonez" (”Vuoden alku”, 1965) ja kertomuskokoelma "Koškiśez med koškoz" (”Joka menee, menköön vain”, 1971). Tekijän itsensä venäjäntäminä niitä julkaistiin Neuvostoliitossa suurina painoksina.


title: Gennadi Krasilnikov

text: Krasilnikov työskenteli pitkään Udmurtian kirjailijaliiton puheenjohtajana. Hän toimi myös Venäjän federaation korkeimman neuvoston kansanedustajana ja Udmurtian korkeimman neuvoston puheenjohtajana.


title: Nikolai Baiterjakov

text: Nikolai Semjonovitš Baiterjakov (; 9. elokuuta 1923 – 1. huhtikuuta 1997) oli udmurttilainen runoilija.


title: Nikolai Baiterjakov

text: Nikolai Baiterjakov syntyi talonpojan perheeseen Varzi-Jatšin kylässä Udmurtiassa. Hän opiskeli Možgan opettajaopistossa, työskenteli kolhoosissa ja rautatien rakennustyömaalla sekä osallistui toiseen maailmansotaan. Vuosina 1947–1964 hän toimi puoluevirkailijana, suoritti Iževskin puoluekoulun ja Neuvostoliiton kirjailijaliiton kurssit Moskovassa. Kirjailijaliiton jäseneksi hänet hyväksyttiin vuonna 1958.


title: Nikolai Baiterjakov

text: Baiterjakovin ensimmäiset teokset ilmestyivät vuosina 1939–1940. Ensimmäinen runokokoelma julkaistiin vuonna 1953. Kirjailijan pääteoksia ovat runoelmat "Soldatjos ke koško" (”Sotilaat palaavat”) ja "Eš-Terek". Vuonna 1986 hänelle myönnettiin Udmurtian kansanrunoilijan arvonimi.


title: Nicolas

text: Nikolas ja Nicolas ovat miehen etunimiä, Nikolaus-nimen muunnelmia. Muodossa Nicolas on käytössä ennen kaikkea Ranskassa Espanjankielisissä maissa nimi esiintyy kirjoitettuna "Nicolás".


title: Nicolas

text: Nikolas on nimen viime vuosikymmeninä yleistynyt suomenkielinen muoto. Joulukuuhun 2018 mennessä se on annettu noin 1580 henkilölle, kun taas Nicolas-nimisiä henkilöitä Suomessa on ollut noin 1700. Sekä Nikolas- että Nicolas-nimisistä suomalaisista valtaosa on syntynyt vuoden 1960 jälkeen, joskin muutama Nikolas on ollut jo 1800-luvulla.


title: Nicolas

text: Nicolasin nimipäivä on suomenruotsalaisen kalenterin mukaan 6. joulukuuta, Pyhän Nikolauksen perinteisenä muistopäivänä. Nimi lisättiin kalenteriin vuonna 2010. Vuodesta 2020 lähtien nimi on samalla päivällä myös suomenkielisessä kalenterissa muodossa Nikolas.Listan henkilöt ovat ranskalaisia, ellei toisin mainita.


title: Vitali Atjušov

text: Vitali Georgijevitš Atjušov (; s. 4. heinäkuuta 1979 Perm, Venäjän SFNT, Neuvostoliitto) on venäläinen jääkiekkoilija. Pelipaikaltaan Atjušov on puolustaja. Hän edustaa venäläistä KHL-seura Salavat Julajev Ufaa. Ottawa Senators Atjušovin NHL:ään yhdeksännellä kierroksella varausnumerolla 276.


title: Vitali Atjušov

text: Vitali Atjušov on edustanut pääsarjatasolla Krylja Sovetovia (1996–1999), Molot-Prikamje Permia (1999–2002), Ak Bars Kazania (2002–2003), Metallurg Magnitogorskia (2003–2011) ja Salavat Julajev Ufaa (2011–).


title: Vitali Atjušov

text: Atjušov on jääkiekon maailmanmestari Venäjän maajoukkueesta vuoden 2009 MM-kisoista.


title: The Main Event – Live

text: The Main Event - Live on Frank Sinatran livealbumi vuonna 1974 järjestetystä paluukonsertista New Yorkin Madison Square Gardenissa.


title: Reflektometrinen interferenssispektroskopia

text:
Reflektometrinen Interferenssispektroskopia (RIfS) on fysikaalinen menetelmä, joka perustuu valkoisen valon interferenssiin eli taittumiseen ohuiden kalvojen rajapinnoilla. RIfS menetelmää käytetään molekyylien välisten vuorovaikutusten tutkimiseen.
RIfS-menetelmän mittausperiaate pohjautuu Michelsonin interferometriin.


text:
Valkoinen valo ohjataan pystysuorassa suunnassa kennoon, joka muodostuu useasta ohuesta piidioksidi (SiO) kalvosta, TaO kalvosta, ja uloimmasta SiO kalvosta (uloin kalvo voi olla kemiallisesti muokattu). Valon osa-aallot taittuvat kennon eri kalvojen rajapinnoissa, ja taittuneet aallot vaikuttavat toisiinsa joko vahvistaen tai heikentäen toisiaan superpositioperiaatteen mukaisesti. Muodostuva interferenssispektri voidaan detektoida diodirividetektorilla.
Kennon päällimmäinen SiO kalvo voidaan kemiallisesti muokata siten, että se pystyy sitomaan haluttuja tietyntyyppisiä molekyylejä. Molekyylien sitoutuminen kalvoon saa aikaan muutoksen kalvon fysikaalisessa paksuudessa (d), ja muuttaa samalla kalvon taitekerrointa (n). Fysikaalisen paksuuden d ja taitekertoimen n tulo määrittää kalvon optisen paksuuden. Muutos kalvon optisessa paksuudessa muuttaa interferenssispektriä, joka muodostuu valkoisen valon kulkiessa kennon läpi. Molekyylien sitoutumisominaisuuksia voidaan näin tutkia mittaamalla kennon läpi kulkevan valon interferenssispektrissä tapahtuvia muutoksia.


text:
RIfS tekniikkaa voidaan soveltaa sekä kemiallisissa (kemoreseptori) että biologisissa detektiomenetelmissä. Kemialliset detektiomenetelmät sopivat erityisesti vaikeissa olosuhteissa suoritettaviin mittauksiin ja kaasufaasissa tapahtumiin mittauksiin. Näissa sovelluksissa RIfS kennon uloin SiO kalvo on useimmiten kemiallisesti muokattu epäselektiivisiä polymeereillä, jotka erottelevat tutkittavat kemikaalit esimerkiksi koon tai poolisuuden mukaan. Käytettäessä epäselektiivisiä mittausmenetelmiä, mittattu interferenssispektri muodostuu usean eri analyytin vaikutuksesta. Näin ollen tulosten kvantitointi vaatii usean muuttujan analyysimenetelmien tai neuroverkkopohjaisten menetelmien käyttöä. Polymeeripinnoitteilla voidaan kuitenkin suorittaa myos selektiivisiä mittauksia, jos kennon kalvo päällystetään niin kutsutuilla molekyylimerkityillä polymeereillä (molecular imprinted polymers).
Kun RIfS-menetelmää sovelletaan biosensorimittauksissa, uloin SiO-kalvo päällystetään polyetyleeniglykolin tai dekstraanin kaltaisilla polymeereillä, ja tähän polymeerikerrokseen sidotaan biomolekyylejä, jotka toimivat selektiivisinä tunnistimina. Teoriassa mikä tahansa biomolekyyli voi toimia tunnistimena (proteiinit kuten vasta-aineet, DNA/RNA kuten aptameerit, pienet orgaaniset molekyylit kuten estroni, ja jopa rasvat kuten fosfolipidikalvot). RIfS on leimaton tekniikka, joka mahdollistaa molekyylien välisten vuorovaikutusten tutkimisen aikaerotteisesti ilman fluoresoivien tai radioaktiivisten merkkiaineiden käyttoä.


text: Barolo.ipc.uni-tuebingen.de


title: Rantakylä (Kiuruvesi)

text: Rantakylä on kylä Kiuruveden kaupungin keskustan pohjoispuolella Kiuruveden rannalla. Rantakylän läpi kulkee valtatie 27. Kylä on rakentunut pääosin mäen rinteeseen. Kylän ja Kiuruveden keskustan välillä on valaistu kevyenliikenteen väylä.


title: Rose Wilder Lane

text: Rose Wilder Lane (1886–1968) oli yhdysvaltalainen kirjailija. Hän oli Laura Ingalls Wilderin ja Almanzo Wilderin ainoa aikuiseksi elänyt lapsi.


title: Rose Wilder Lane

text: Rosen syntymä on hänen äitinsä kirjan "Neljä ensimmäistä vuotta" keskeinen tapahtuma. Huonosti onnistuneen sadon jälkeen Wilderit muuttivat Minnesotaan Spring Valleyn kaupunkiin. Rose Wilder asui opiskelaikana tätinsä Eliza Jane Wilderin ja sai tältä feministisiä vaikutteita.


title: Rose Wilder Lane

text: Rose Wilder ryhtyi Kaliforniaan muutettuaan kiinteistövälittäjäksi ja oli Kalifornian ensimmäinen nainen kiinteistövälittäjänä. Paremmin Wilder Lane tunnettiin kirjailijana ja libertaarisen suunnan perustajana ja republikaanipoliitikkona kuin kiinteistövälittäjänä. Rose Wilder avioitui Glaire Gillitte Lanen kanssa. Kesällä 1910 heille syntyi poika, joka kuitenkin kuoli pian syntymänsä jälkeen. Rose Wilder Lane ja Glaire Gillitte Lane erosivat vuonna 1918. Rose piti kuitenkin miehensä sukunimen. Eräs tutkija on arvellut Wilder Lanen olleen eron jälkeen vielä kahdesti naimisissa, mutta väitettä ei pystytä todistamaan.


title: Rose Wilder Lane

text: Wilder Lane oli libertaarisen liikkeen perustaja yhdessä Ayn Randin ja Isabel Patersonin kanssa. Hän jätti perinnöksi saamansa Pieni talo -sarjan oikeudet republikaanipoliitikko Roger Lea MacBridelle.


title: Rose Wilder Lane

text: Wilder Lane julkaisi lukuisia kirjoituksia, ja hän oli aikanaan menestyskirjailija, joskin kirjat ovat jääneet unohduksiin. Hän oli myös Laura Ingalls Wilderin kirjojen takana, sillä hän innoitti äitinsä kirjoittamaan kirjoja ja vähintään auttoi tätä niiden kirjoittamisessa.


title: Rose Wilder Lane

text: Wilder Lanen kirjoja:


title: Moe – Disvertikaalinen livevideo

text: Moe – Disvertikaalinen livevideo on Raptorin ja Elovalkia Oy:n vuonna 1990 julkaisema VHS-julkaisu. Julkaisu liittyy yhtyeen debyyttialbumiin "Moe!".


title: Moe – Disvertikaalinen livevideo

text: VHS sisältää musiikkivideoita sekä taltiointeja livekeikoista Helsingistä, Kuopiosta, Kajaanista, Loviisasta, Espoosta, Lappeenrannasta, Savonlinnasta, Mäntsälästä, Suonenjoelta ja Hämeenlinnasta.


title: Moe – Disvertikaalinen livevideo

text: Videon kesto on noin 55 minuuttia ja sen ohjauksesta vastaa Hannu Peltomaa. Julkaisun mukana on myös paperilehtinen, joka sisältää tietoa yhtyeen historiasta.


title: Moe – Disvertikaalinen livevideo

text: Seuraavana vuonna julkaistiin yhtyeen albumiin "Tulevat tänne sotkemaan meidän ajopuuteorian" liittyvä VHS-julkaisu "Ajopuutaheinää".


title: Moe – Disvertikaalinen livevideo

text: VHS-julkaisu julkaistiin DVD-formaatissa vuonna 2010, joka sisältää myös VHS-julkaisun "Ajopuutaheinää".


title: Hawkins-luokka (risteilijä)

text: Hawkins-luokka oli Britannian kuninkaallisen laivaston viiden raskaan risteilijän muodostama sotalaivaluokka.


title: Hawkins-luokka (risteilijä)

text: Amiraliteetti aloitti uuden risteilijäluokan suunnittelun vuonna 1915 poistamaan Saksan keisarikunnan laivaston aseistettujen saarronmurtajien ja kaappareiden valtameriliikenteelle aiheuttamaa uhkaa. Tämä oli seurausta saksalaisten risteilijöiden jahtaamiseen tarvittujen risteilijöiden hajaantumisesta maailmanmerille elokuusta joulukuuhun 1914 ja samanaikaisesti ei ollut vastaavia aluksia käytettävissä joukkojenkuljetussaattueiden suojaamiseen. Kesäkuussa 1915 Amiraliteetti pyysi suunnitteluvirastolta parannetun Birmingham-luokan piirustuksia. Aluksilla tuli olla mainittua luokkaa raskaampi aseistus, suurempi nopeus ja pidempi toiminta-aika. Suunnitteluvirasto esitti 9 000 tonnin runkoa erilaisilla aseistusvaihtoehdoilla. Vaihtoehtoina olivat kahdeksasta kuuteentoista kappaletta kuuden tuuman tykkejä tai seka-aseistus kaksi 9,2 tuumaa ja kahdeksan 6 tuuman tykkiä. Mutta esityksestä huolimatta alukset aseistettiin 7,5 tuuman tykeillä, joiden ampumatarvike painoi 200 naulaa.


title: Igor Mirnov

text: Igor Sergejevitš Mirnov (, s. 15. syyskuuta 1984 Tšita, Venäjän SFNT, Neuvostoliitto) venäläinen jääkiekkoilija. Hän edustaa KHL-seura Salavat Julajev Ufaa.


title: Igor Mirnov

text: Mirnov aloitti uransa vuonna 2001 Dynamo Moskovassa, jossa hän nousi huipulle yhdessä joukkuetoverinsa Aleksandr Ovetškinin kanssa. Ottawa Senators hänet NHL:ään , toisella kierroksella, numerolla 67. Varsinainen läpimurtokausi Mirnoville oli 2006–2007, jolloin hän saavutti 45 pistettä (21+24) 49 ottelussa. Kesken kauden 2007–2008 hän siirtyi Metallurg Magnitogorskiin, jossa pelasi seuraavankin kauden. Kaudella 2009–2010 Mirnov pelasi Atlantissa, MVD:ssä ja Sibir Novosibirskissa. Seuraavalla kaudella hän jatkoi Sibir Novosibirskissa ja kaudeksi 2011–2012 hän siirtyi Salavat Julajev Ufaan.


title: Noutajat.net

text: Noutajat.net oli suomalainen Yle TV1:llä vuosina 2000–2001 esitetty tietokilpailu. Ohjelmaa esitettiin vuonna 2000 ja alkuvuodesta 2001 torstaisin (kevätkaudella 2000 jaksot uusittiin perjantaisin) ja maaliskuusta 2001 alkaen lauantaisin. Viimeinen jakso esitettiin kesäkuussa 2001. Ohjelman juontajana toimi Mari Kakko.


title: Noutajat.net

text:
Noutajat.net-ohjelmassa kilpailutehtäviin ja -kysymyksiin etsittiin vastaukset internetistä.
Noutajat.net-jaksossa oli neljä kilpailijaa. Ohjelmaan päässeet saivat palkkioksi ISDN-liittymän ja internet-yhteyspaketin. Yhdellä loppukilpailuun päässeellä kilpailijalla oli mahdollisuus voittaa kotitietokone.


title: The Colbert Report

text: The Colbert Report on amerikkalainen Peabody- ja Emmy-palkittu satiirinen televisiosarja, jota esitettiin Yhdysvalloissa vuosina 2005–2014 Comedy Central -kanavalla maanantaista torstaihin sen ns. emosarjan "The Daily Show"'n jälkeen. Ohjelmaa juonsi Stephen Colbert.


title: The Colbert Report

text: The Colbert Report on parodia Yhdysvalloissa suosituista henkilövetoisista ajankohtaisohjelmista, joiden sisältö rakentuu juontajan persoonalle ja tämän esittämille mielipiteille. Tunnetuin esimerkki näistä ohjelmista on Fox News -kanavan "O'Reilly Factor". Ohjelmassa Colbertin juontajapersoonan näkemykset ovat erittäin konservatiivisia. Hän kritisoi mm. liberaalia maahanmuuttopolitiikkaa, homoavioliittoja sekä ylistää vapaita markkinoita.


title: The Colbert Report

text: Ohjelmassaan Colbert on esitellyt englannin uudissanan "truthiness", joka tarkoittaa ominaisuutta, jonka perusteella henkilö voi päätellä asian totuudenmukaisuuden intuitiivisesti välittämättä todellisuudesta tai faktoista. Sanaa on myöhemmin käytetty yhdysvaltalaisessa mediassa useaan otteeseen, ja American Dialect Society valitsi sen vuoden 2005 sanaksi.


title: The Colbert Report

text: Heinäkuussa 2006 Colbert esitteli ohjelmassaan uudissanan "wikiality", joka tarkoittaa totuuden päättämistä konsensuksen perusteella faktojen sijaan. Colbert ylisti Internet-tietosanakirja Wikipediaa, jossa hänen mukaansa faktat eivät häiritse kaikille sopivan totuuden muodostumista. Wikipedia, jota käyttäjät voivat vapaasti muokata, oli hänen mukaansa omaksunut "truthiness"-filosofian. Colbert kehotti katsojiaan menemään tietosanakirjan englanninkielisen version norsuja käsitelleeseen artikkeliin ja lisäämään sinne väärän tiedon norsujen määrän moninkertaistumisesta. Seurauksena lukuisia Wikipedian norsuja käsitelleitä artikkeleita jouduttiin suojaamaan väliaikaisesti muutoksilta.


title: The Colbert Report

text: Pekingin olympialaisten aikana elokuussa 2008 Colbert Reportissa näytettiin parodia 50-luvun amerikkalaisista kommunismia parjaavista elokuvista. Mustavalkoisessa esityksessä palattiin vuoden 1952 Helsingin olympialaisiin, ja isäntämaa Suomea luonnehdittiin nousevaksi supervallaksi, joka uhkaa maailmanrauhaa. Colbert pilkkasi Suomea myös elokuussa 2010 esitetyssä jaksossa. Suomi oli listattu maailman parhaaksi maaksi yhdysvaltalaisessa "Newsweek"-lehdessä, ja USA:n sijoitus oli vasta 11. Colbert kommentoi: "Onko tämä vitsi? Maan vaakunassakin leijona puukottaa itseään päähän koska asuu Suomessa!"


title: The Colbert Report

text: The Colbert Reportin viimeinen jakso esitettiin Yhdysvalloissa joulukuussa 2014.


title: Pälvisilsa

text: Pälvisilsa (ihmislääketieteessä myös "Tinea capitis") on ihon zoonoosi sieni-infektiosairaus.


title: Pälvisilsa

text: Eläimillä pälvisilsaa aiheuttaa "Trichophyton verrucosum" -sieni. Pälvisilsaa esiintyy pääasiassa naudoilla mutta myös muilla koti- ja lemmikkieläinlajeilla maailmanlaajuisesti.


title: Pälvisilsa

text: Eläimillä pälvisilsa ilmenee pyöreinä ja karvattomina läikkinä, jotka suurenevat ajan myötä. Läikkiä esiintyy erityisesti päässä ja kaulalla. Oireet esiintyvät voimakkaimpina nuorilla eläimillä. Pälvisilsa ei aiheuta kutinaa, mutta oireileviin kohtiin voi kehittyä kutiavia sekundaaritauteja. Eläinten pälvisilsaa hoidetaan lääkepesuaineilla.


title: Pälvisilsa

text: Ihmisillä pälvisilsaa ("Tinea capitis") aiheuttavat useat eri sienilajit. Sitä esiintyy yleisimmin lapsilla. Ihmisen pälvisilsa aiheuttaa hilsettä ja punoitusta päänahkaan ja sieni-infektioon voi liittyä sekundaarinen bakteeri-infektio. Ihmisen pälvisilsaa hoidetaan sienilääkkeillä ja mahdollisesti antibiooteilla.


title: Pälvisilsa

text: Pälvisilsan itämisaika on kolmesta kuuteen viikkoa.


title: Pälvisilsa

text: Pälvisilsa leviää sekä suorana että epäsuorana kosketustartuntana ja suljetuissa tiloissa jopa ilmassa pölyn mukana. Sieni-itiöt voivat säilyä ihanteellisissa olosuhteissa (alle 10 C lämpötila, kuivassa) jopa kymmenen vuotta. Nauta voi levittää tautia useita kuukausia oireiden häviämisen jälkeen. Terve ja tautia vastaan rokotettu eläin voi levittää itiöitä karvoissaan ja eläintilalla tauti voi puhjeta pitkänkin ajan jälkeen uudestaan.


title: Pälvisilsa

text: Eläimille on kehitetty pälvisilsarokote, joka sarjassa annettuna antaa elinikäisen immuniteetin tautia vastaan.


title: Britney and Kevin: Chaotic

text: Britney and Kevin: Chaotic on eteläkorealainen UPN tuottama televisiosarja.


title: Britney and Kevin: Chaotic

text: Britney & Kevin: Chaotic oli Britney Spearsin ensimmäinen EP. Albumi on myös julkaistu DVD:nä


title: Roland Stoltz (1931 syntynyt jääkiekkoilija)

text: Frank Roland Stoltz (1. elokuuta 1931 – 19. helmikuuta 2001) oli ruotsalainen jääkiekkoilija, joka edusti Ruotsin jääkiekkomaajoukkuetta 218 kertaa. Hänen pääsarjauransa kesti 1949 – 1970 ja sen kuluessa hänen seurojaan Ruotsissa olivat Atlas Diesels IF ja Djurgårdens IF. Aktiiviuransa jälkeen hän toimi kiekkokommentaattorina.


text: 1950- ja 1960-lukujen johtaviin ruotsalaispelaajiin lukeutuva Roland Stoltz oli tunnettu puolustajaparista, jonka toinen osapuoli oli Lasse Björn. Hänen vahvuuksiaan olivat kehittynyt pelisilmä ja korkeatasoinen taktinen osaaminen.


text: Roland Stoltz kuoli syöpään.


title: Salawat Julajev

text: Salawat Julajev (baškiiriksi Салауат Юлаев, ; 16. kesäkuuta 1754 – 8. lokakuuta 1800) oli baškiirien kansallissankari ja runoilija, yksi Venäjän vuosien 1773–1775 talonpoikaissodan johtajista ja Jemeljan Pugatšovin taistelutoveri.